PROGON SVEŠTENIKA U CRNOJ GORI Otac Siniša Janković pozvan na informativni razgovor | Srpskainfo\nU Centar bezbjednosti Bijelo Polje danas je na informativni razgovor pozvan protojerej-stavrofor Siniša Janković, paroh zatonsko-brzavski i ivanjski, zbog održavanja auto-litije na relaciji Berane-Bijelo Polje povodom slave grada i bjelopoljskog Hrama Svetih apostola Petra i Pavla, a tokom koje nisu prekršene zdravstvene mjere propisane od Nacionalnog koordinacionog tijela za zarazne bolesti, saopšteno je iz Mitropolije crnogorsko-primorske.\nFoto: Volim Podgoricu/Twitter/Screenshot\nOtac Siniša je u datoj izjavi naveo da je za auto-litiju, koja se juče kretala iz Berana ka Bijelom Polju, saznao preko društvenih mreža, te da je krenuo ka Crkvi Svetih apostola Petra i Pavla, ali je zaustavljen u mjestu Rakonje.\nOn je od službenika policije tražio pisano ovlašćenje kojim se od nadležnih organa zabranjuje kretanje, ali ga nije dobio, i smatra da je tim činom prekršeno osnovno ljudsko pravo o slobodi kretanja, zagarantovano Ustavom Crne Gore i Konvencijom o zaštiti ljudskih prava i slobode kretanja.\nPrilikom puta od Zatona do Rakonja, saobraćaj se odvijao bez ikakvih problema. Uprava policije koja je bez ikakvih osnova zaustavila kako mene, tako i ostale u koloni, dovela je u opasnost zdravlje i život građana, koji su 15 minuta nakon zaustavljanja od policije, izašli iz svojih vozila zbog ugrožavanja slobode kretanja. Uprava policije, u ovom slučaju, je nesavjesno obavljala svoju dužnost – rekao je otac Siniša.\nOn je dodao da su ljudi koji su samoinicijativno krenuli ka Hramu Svetih apostola Petra i Pavla samo željeli da, poštujući mjere Nacionalnog koordinacionog tijela i ne izlazeći iz svojih automobila, obilježe slavu hrama i grada, jer im zbog epidemiološke situacije nije omogućeno da prisustvuju službama.\nMeđutim, ni to im je bilo dozvoljeno, a prema mišljenju oca Siniše, Uprava policije je prekršila Ustav Crne Gore i dovela u pitanje zdravlje građana.\nOn je napomenuo da nije organizovao, niti pozivao ikoga da mu se pridruži, te da ničim nije prekršio mjere Nacionalnog koordinacionog tijela, niti ugrozio živote i zdravlje ljudi.\nNakon što je protojerej-stavrofor Siniša Janković, poslije dvoipočasovnog zadržavanja, napustio Centar bezbjednosti Bijelo Polje, na informativni razgovor je pozvan i sveštenik Milosav Jovanović, paroh bjelopoljski.\nSvijet Crna GorarazgovorSPCSveštenik


Tončev revoltiran: Bivše rukovodstvo FSS htelo da nas uništi - Sportska centrala\nTončev revoltiran: Bivše rukovodstvo FSS htelo da nas uništi\n31 mar 2021. 09:46\nPrvi čovek Fudbalskog kluba Radnički Niš Ivica Tončev optužio je bivše rukovodstvo Fudbalskog saveza Srbije (FSS) za pokušaj uništavanja ekipe sa ,,Čaira“.\nDaleko je Radnički ove sezone od vrha tabele. Navikla se javnost u Srbiji da se Nišlije bore za Evropu, koja se čak i igrala na ,,Čairu“ nedavno, ali ove sezone to nije slučaj. Četa Vladimira Gaćinovića trenutno sedi na 9. mestu sa 38 bodova, koliko ima i desetoplasirani Metalac.\nAlfa i omega Radničkog Ivica Tončev smatra da bi uspesi kluba bili i veći, ali nisu zbog, kako kaže, pojedinaca iz rivalskih klubova, kao i bivšeg rukovodstva FSS.\n– Kompletno rukovodstvo kluba nije imalo dilemu oko potrebe prestrojavanja Radničkog posle svih nevolja i nedaća koje su nam se poslednjih godina našle na putu, na kojem smo bili, mora se priznati uspešni. Pre svega tu mislim na skoro otvorene pokušaje sada već bivšeg rukovodstva našeg Saveza i pojedinaca iz nekih klubova, kojima smo mnogo smetali uspešnim rezutatima da nas spreče u svemu, pre svega u nameri da budemo među najboljima. Čak su hteli i da nas unište, da ne postojimo, da nas jednostavno nema na fudbalskoj mapi Srbije. Trpeli smo, ćutali i strpljivo čekali da oni koji su bili rušitelji ne samo Radničkog, već i, složićete se, kompletnog srpskog fudbala, budu sklonjeni. Zato smo odmah preduzeli korake koji će doprieti da se Radnički stabilizuje – istakao je Tončev za ,,Žurnal“.\nPlan za dalje poslovanje kluba postoji. Nameravaju da ulože u mlađe kategorije kako bi Radnički postao rasadnik talenata.\n– Najkasnije za dve sedmice formiraćemo sve neophodne službe i segmente za unapređenje saradnje našeg sa svim klubovima na jugu i jugoistoku Srbije, ali i cele zemlje. Radnički će imati 20, možda i 30 stručnjaka koji će permenanentno pratiti razvoj mladih talenata na svim terenima u Srbiji. Naša zemlja je neiscrpni potencijal u svim sportovima, posebno u fudbalu. Kroz par nedelja postavićemo i novog direktora omladinske škole. On će brinuti, zajedno sa skautima, o budućnosti Radničkog – kazao je Tončev.\nOstale vestiMilan - 17 jan 2022. 20:21\nCrna Gora - Slovenija 33:32 (16:19) Rukometaši Crne Gore, napravili su veliki podvig, i plasirali se u glavnu rundu Evropskog...


Borbeni avion F35 srušio se nakon prve borbene akcije – BiGportal.ba\nBorbeni avion F35 srušio se nakon prve borbene akcije\nAmerička vojska pretrpila je prvo rušenje izuzetno skupog borbenog aviona iz programa F-35, vrijednog oko 100 miliona dolara, samo dan nakon što je objavljena vijest da je verzija tog aviona koju su koristili marinci imala prvo borbeno dejstvo po talibanskim metama u Avganistanu.\n“BBC” prenosi saopštenje američkih marinaca da se avion F-35B srušio u saveznoj državi Južna Karolina, da je pilot uspio da se katapultira i prođe bez povreda. U saopštenju je navedeno da je istraga o uzroku pada u toku.\nNavodi se da je program aviona F-35 najveći i najskuplji program naoružanja ove vrste na svetu i da je projektovano da bi američka kompanija “Lokid Martin” mogla da proda više od 3.000 ovih letelica, a program bi trebalo da 30 do 40 godina.\n“BBC ” podsjeća da je program kritikovan kako zbog cijene i kašnjenja u isporuci, tako zbog i efikasnosti u borbi.\nRojters je objavio da je novi ugovor koji je Pentagon juče potpisao za nabavku rekordnog broja od 141 borbenog aviona F-35, pri čemu je pređašnja cijena od oko 100 miliona smanjena na 89,2 miliona dolara po letjelici.\n“Lokid Martin” pravi ove avione u tri varijante, pri čemu oznaka A znači da ima konvencionalno poletanje, oznaka je za skraćeno poletanje i vertikalno sletanje, a C za katapultiranje sa nosača aviona.\n“CNN” je juče preneo navode američkih vojnih zvaničnika da je borbeni avion F-35B u četvrtak prvi put upotrebljen u Avganistanu protiv fiksne talibanske mete.\n– Tokom misije, F-35B izveo je napad kao vid podrške operacijama američkih trupa na kopnu i bio je uspešan – potvrdile su mornaričke snage SAD.\n“cNN ” je naveo da ovaj avion favorizuje američki predsednik Donald Tramp, koji je nekoliko puta hvalio F-35 zbog sposobnosti da bude “nevidljiv”.


Vreme 1546 - Novo posrtanje »nacionalnog avioprevoznika«: Iz duga u dug\n"Da nismo preduzeli mere kakve smo preduzeli, moralo bi da dođe do gašenja JAT-a. To bi, razume se, uzrokovalo značajne ekonomske ali i društvene gubitke. To bi značilo i pad ugleda Republike Srbije, jer, kao što znate, nacionalna aviokompanija je ogledalo jedne zemlje." Često se predsedniku Vučiću zamera da stalno daje izjave potpuno neopterećene činjenicama, međutim, u prethodnoj izjavi, datoj pre tačno šest godina (avgust 2014), potpuno je pogodio suštinu.\nJer Er Srbija, nacionalna aviokompanija, zbilja jeste ogledalo zemlje Srbije: već godinama našminkanim i ulickanim finansijskim izveštajima daje za pravo predstavnicima vlasti da o njoj govore kao o uspešnoj, savremenoj kompaniji, lideru u regionu, koju tek čeka blistava budućnost.\nU stvarnosti, kad se skinu slojevi šminke i lakirovka, Er Srbija već godinama pravi višemilionske gubitke, neodrživo i pogrešno posluje građanima na štetu (nekome drugome već na korist), a sve zahvaljujući onim Vučićevim merama "koje su preduzeli". Zahvaljujući tim merama, "značajni ekonomski gubici" koje je pravio bivši JAT postali su mnogo, mnogo "značajniji".\nKrenimo od poslednjeg. Kako je prošle nedelje prvi objavio sajt N1, Etihad je odbio zahtev Er Srbije da joj otpiše 82 odsto duga. Kompanija u većinskom vlasništvu države Srbije (51 odsto) zamolila je svog manjinskog vlasnika (49 odsto) da joj oprosti najveći deo duga kako joj "poslovanje ne bi bilo dovedeno u pitanje", na šta je manjinski vlasnik rekao da ne može. "Upravni odbor smatra da je takav predlog Er Srbije neprihvatljiv jer predviđa da iznos, koji je utvrđen Ugovorom o zajmu, trajno bude umanjen za 82 odsto, što bi za posledicu imalo smanjenje iznosa koji bi EA Partneri platili trećoj strani", piše u dokumentu u koji je N1 imao uvid.\nKoliko Er Srbija duguje Etihadu? Ova rečenica možda deluje groteskno kada se zna da je u zajedničku kompaniju država Srbija do sada ubacila na stotine miliona evra više od kompanjona iz Abu Dabija. Zahvaljujući "merama koje je preduzela", Er Srbija je tokom 2015. i 2016. uzela dva izuzetno nepovoljna kredita na po pet godina u ukupnom iznosu nešto manjem od 120 miliona dolara.\nUslovi po kojima se Er Srbija tada zadužila od Etihad Airways Partners bili su katastrofalni: kamata od skoro sedam odsto, koja se svakog kvartala dodatno uvećavala, transakcioni troškovi na osnovu kojih je neko od ovih 120 miliona dolara uzeo 7,83 miliona i ukupni troškovi kamate od četrdesetak miliona dolara.\nOva dva kredita aminovali su, između ostalih, tadašnji predsednik Nadzornog odbora Er Srbije Siniša Mali, kao i još uvek aktuelna članica Nadzornog odbora, Vučićeva savetnica za medije Suzana Vasiljević. Prema Statutu Er Srbije, Nadzorni odbor "odlučuje o ključnim pitanjima vezanim za politiku i strategiju Društva, uključujući (bez ograničenja) usvajanje godišnjih poslovnih planova i budžeta, značajna ulaganja u flotu i bitne izmene u konfiguraciji mreže".\nPrvi kredit od 56,54 miliona dolara dospeva koliko sutradan – u septembru 2020, dok sledeći, od 63 miliona dolara dospeva u maju naredne godine.\nEr Srbija ne bi mogla da vrati ni jedan od ovih kredita, a kamoli oba, pa je izvesno, pošto je Etihad odbio da dug umanji, da će građani Srbije još jednom morati da izdvoje pare za rupu bez dna.\nMINUS OD 176,2 MILIONA\nKao i svih prethodnih godina, od početka "restrukturiranja" kompanije u drugoj polovini 2013, Er Srbija je iskazala neto dobit u prethodnoj poslovnoj godini zabeleživši plus od 9,54 miliona evra.\nKao i svih prethodnih godina, ovo je samo "papirni" uspeh, s obzirom da su u prihode kompanije računate državne subvencije u iznosu od skoro 21 milion evra (u dinar isto kao i u prethodne dve godine). Već nekoliko godina Siniša Mali i Ana Brnabić govore da Er Srbija ne prima ni dinar od države, već da je reč o vraćanju starih dugova JAT-a, na rate.\nAko računamo da ove subvencije nisu ni ušle u Er Srbiju, nego da su otišle poveriocima JAT-a, onda lako možemo izračunati koliki su poslovni gubici Er Srbije od 2014. naovamo – samo od poslovnih prihoda oduzmemo iznos subvencije i pratimo po godinama.\nKada saberemo podatke iz konsolidovanih finansijskih izveštaja, dolazimo do neto gubitka od 164,8 miliona evra u periodu 2014–2018 (po godinama: 67,6 miliona 2014, 45 miliona 2015, 38,2 miliona 2016, 4,4 miliona 2017. i 9,7 miliona 2018. godine).\nAko ovim podacima dodamo gubitak od 11,4 miliona evra za 2019. godinu, dolazimo do ukupnog neto gubitka od 176,2 miliona evra za šest godina – skoro 30 miliona godišnje.\nOvi gubici bili su "papirno" pokriveni sa ukupno 222,8 miliona evra "vraćanja starog duga JAT-a".\nUPUMPAVANJE 287,2 MILIONA\nPrema podacima iz finansijskih izveštaja, Er Srbija će na ime "vraćanja starog duga JAT-a" i u naredne tri godine upisivati još po dvadesetak miliona evra prihoda godišnje "na papiru", iako je taj isti stari dug JAT-a 30. septembra 2014. zakonom određen na 19,3 milijarde dinara, odnosno 162,4 miliona evra po kursu na taj dan. (U decembru 2014. Siniša Mali je izjavio da su stare obaveze JAT-a 158 miliona evra, da bi prošle godine izjavio da je stari dug JAT-a bio 380 miliona dolara).\nOvome treba pridodati 50,4 miliona evra koliko je u periodu 2013–2015. Aerodrom Beograd oprostio Er Srbiji. Treba dodati i 14 miliona evra "podrške" države spektakularno lošoj odluci Er Srbije da se leti za Njujork (otkriće "KRIK-a").\nSa ovim brojevima već smo na blizu 300 miliona evra (287,2 miliona) koliko su građani Srbije uložili u proteklih šest godina u svojih 51 odsto kompanije. Bude li država "uletela" i za ovih 111,71 milion dolara (koliko ostade od kredita nakon uzimanja provizije), ovaj broj će porasti na više od 380 miliona evra.\nDOBRA ZARADA ETIHADA\nOvo u svakom slučaju nije sve što su građani platili – kamo obaveza iz Okvirnog transakcionog ugovora da Republika Srbija Er Srbiji daje "popust na količinu" od najmanje 50 odsto za plaćanje taksi Aerodromu Beograd (Stav 7.2.8.2), kao i popust "ne manji od 50 odsto" za cenu into plane goriva koje NIS naplaćuje Er Srbiji, a ako NIS na to ne pristane, Republika Srbija će finansirati razliku između tog popusta i stvarnog popusta koji Er Srbija dobije (Stav 7.4.2)? Kamo sve ono što istraživački novinari još nisu iskopali?\nUostalom, to su Vučić i Siniša Mali "ispregovarali": prema podacima iz Okvirnog ugovora o transakciji koji je, nakon otkrića BIRN-a 2014, objavila i Vlada Srbije, "Republika Srbija prima na znanje (...) da će Er Srbiji (AS) biti neophodna stalna podrška Republike Srbije vezana za finansijsku sposobnost Društva" (Stav 1.7 ugovora)... Za to vreme, Etihad je pozajmicom od 40 miliona dolara iz 2014. godine obezbedio svojih 49 odsto kompanije.\n"Insajder" je još pre dve godine sračunao da je Etihad već naplatio i više od tih 40 miliona: do 2017, prema istraživanju "Insajdera", Etihad je u poslovanju sa zajedničkom kompanijom Er Srbija naplatom raznih usluga i roba zaradio oko 40 miliona evra (kamatu od četrdesetak miliona dolara po osnovu kredita da i ne računamo).\nA valja se podsetiti i spektakularne rečenice iz drugog Rešenja Komisije za kontrolu državne pomoći: "Učešće od 49 odsto u društvu Air Serbia predstavlja zakonski maksimalni nivo neevropskog vlasništva nad evropskim avio-kompanijama, što je osnovni razlog zašto Etihad (ili bilo koja druga neevropska kompanija) nije mogao da izvrši bilo koje dodatno ulaganje kapitala u društvo Air Serbia."


Crveni krst: Potrebna dodatna podrška donatora - Radio Tivat\n29 мар Crveni krst: Potrebna dodatna podrška donatora\nPosted at 17:35h in Zdravlje\tby\tDragan Popadic\nCrveni krst Crne Gore (CKCG) saopštio je da je, i pored donacija koje je ta institucila dobio, potrebna dodatna podrška donatora kako bi se odgovorilo na potrebe ugroženih građana, s obzirom da dobiju preko 500 zahtjeva za pomoć.\nIZ CKCG apeluju na sve koji su u mogućnosti da im pruže podršku, doniranjem pomoći ili uplatom novčanih sredstava na žiro račun 520-426105-26, kod Hipotekarne banke.\nTakođe, apeluju i na građane da budu solidarni i da razumiju da u ovom momentu pristiže veliki broj zahtjeva za pomoć i da glavni kriterijum za raspodjelu pomoći mora biti stepen ugroženosti.\nCrveni krst je do danas različitim vidovima asistencije pomogao 4750 porodica i pojedinaca, a od toga su podijeljeni humanitarni paketi za 2900 najugroženijih porodica, volonteri su obavili nabavku ili druge obaveze za 950 osoba, dok je psiho-socijalnu podršku dobilo 900 osoba.\n„U prvim danima nastupanja privremenih mjera NKT-a, za suzbijanje širenja korona virusa, Crveni krst Crne Gore je interventno djelovao, i distribuirali smo iz sopstvenih zaliha, kroz naše opštinske organizacije, pomoć u vidu hrane i higijene najugroženijima. Trudili smo se da što prije obezbijedimo donacije, kako bismo mogli da odgovorimo na potrebe velikog broja građana“, saopštio je CKCG.\nZahvaljuju svima koji su se do sada odazvali.\n„To je prije svega naš tradicionalni donator, porodica Glendžo, koja je donirala pomoć u prehrambenim i higijenskim artiklima za 3000 porodica i ta je pomoć u proteklim danima podijeljena u jednom dijelu Crne Gore, dok se drugi dio distribuira još uvijek. Pored njih, pomoć nam je opredijelila i firma Red Commerce, koja je donirala oko 4,2 tone krompira. Kompanija Cosmetics nam je uručila 2000 higijenskih paketa, a dio ove donacije smo već podijelili građanima Tuzi. Svakodnevno od Hey doner-a dobijamo 20 obroka, koje dijelimo građanima, kojima je to najpotrebnije. Firma Panetino nam kontinuirano dostavlja zaleđena peciva, koja se dnevno dijele korisnicima. Dobili smo donaciju u paketima hrane i higijene od buregdžinice Dino. Kompanija TDS doo nam je donirala 25 tona brašna, a donaciju u brašnu očekujemo i od Montemlina, koji će nam donirati 100 tona. I Mljekara Srna je obezbijedila donaciju, u vidu 2000 litara jogurta, a „Turo“ doo je donirao 320 kg suhomesnatih proizvoda. I naše opštinske organizacije dobijaju podršku od strane lokalnih privrednika i drugih subjekata. Posebno hvala svim pojedincima i grupama koji su se sami organizovali i donirali nam prehrambene i higijenske artikle , hranu i pelene za bebe, pelene za odrasle, zaštitne maske za volontere… Hvala i kompaniji Monteput, kao i građanima koji su donirali novčana sredstava“, poručuju iz Crvenog krsta.


Velika promotivna turneja Darkwood Duba i Bisere Veletanlic – CLUBBING.RS\nVelika promotivna turneja Darkwood Duba i Bisere Veletanlic\nOctober 9, 2012 • No Comments •Koncerti\nDarkwood Dub kreće na veliku promotivnu turneju! Koncertnu promociju albuma ,,Vidimo se” bend će započeti u Novom Sadu, na dva koncerta u Studiju M, 26. i 27. oktobra. Budući da su singlom ,,Nešto sasvim izvesno” osvojili region, osveženje na turneji Darkwood Duba, biće upravo gostovanje Bisere Veletanlić.\nPosebnu dimenziju u koju se ulazi već sa prvim taktovima pesama ovog kultnog benda koji će sledeće godine proslaviti 25 godina postojanja, imaće priliku da dožive svi poštovaoci Darkwood Duba na turneji koja će trajati dva meseca.\nTurneja, dakle, počinje 26. oktobra u Novom Sadu, obuhvatiće 15 gradova u Srbiji a završiće se koncertnim spektaklom u Beogradu sredinom decembra.\nZnačaj Darkwood Duba danas i aktuelno izdanje koje osvaja na prvo slušanje, najbolje opisuju reči Aleksandra S. Jankovića ,,Elegantno sazrevanje DD je fascinirajuće i seže od raspojasanih i falš noise apartčika do vrhunskog elektronskog lounge bossanova benda koji u svakom trenutku ne beži od avangardnih uticaja, ali se u isto vreme uzdiže do stelarnih visina posebnosti i sveobjašnjivosti.”\nViše informacija o datumima, gradovima i mestima održavanja koncerata sledi uskoro, a do tada… ,,Vidimo se”!


Veliki požar koji je izbio u primorskom gradu na istoku Atike nastavlja da besni već drugi dan, a više vatrogasaca je poslato da osigura da se vatra ne širi dalje.\nNeke kuće su evakuisane iz predostrožnosti, izjavio je portparol vatrogasne službe Vasilis Vatrakojanis, prenosi Katimerini.\nVlasti su saopštile da je na tom području raspoređeno 138 vatrogasaca, četiri kanadera i pet helikoptera.\nPožar je izbio u sredu oko dva sata posle ponoći u oblasti Livisi, u mestu Nea Makri, dok je nekoliko minuta kasnije u blizini izbio drugi požar, rekao je Nikos Hardalias, generalni sekretar civilne zaštite.\nOn je dodao da je ovo sedmi požar u poslednjih devet dana na istom području.\nPolicija je objavila upozorenje vozačima da je nekoliko puteva oko Nea Makri zatvoreno za saobraćaj.\nVATRA OPASNO BLIZU KUĆA Požari na grčkom poluostrvu Atika, naređena hitna evakuacija


Vreme je za procvat – dodeljene Sakura stipendije - Olaf&McAteer\nVreme je za procvat – dodeljene Sakura stipendije\nŠta je to Naïve Bayes algoritam? Kako povezujemo Srbiju i Japan uz pomoć principa Kaizen filozofije? Šta možemo da naučimo iz japanskog iskustva o zaštiti životne sredine i plaćanju mobilnim telefonom u javnom prevozu? Koliko su Srbi privrženi Japanu i njegovoj kulturi?\nOvo su samo neke od tema akademskih istraživačkih radova nagrađenih Sakura stipendijama za najbolje ideje u vezi sa Japanom.\nKompanija Japan Tobacco International i Ambasada Japana pokrenule su Sakura stipendije kako bi studente i istraživače u Srbiji inspirisale da istražuju Japan. Od više od stotinu sjajnih ideja, komisija je odabrala sledeće:\nIsidora Gatarić – „U kojoj meri su građani Srbije zaista posvećeni Japanu i japanskoj kulturi – analiza sentimenta zasnovana na Naïve Bayes algoritmu“\nMarko Veljković – „Privredni kriminal – karakteristike, zakonski mehanizmi i iskustva Japana i Srbije“\nNataša Krpina – „Povezivanje japanske i srpske kulture kroz primenu kaizen filozofije i načela sanzara uz slikanje murala i organizovanje edukativnih interaktivnih radionica“\nSanela Milosav – „Očuvanje životne sredine kroz primenu japanskog sistema za reciklažu i upravljanje otpadom u Srbiji“\nVanja Končarević – „Razvoj sistema plaćanja mobilnim telefonom u Srbiji iz iskustva Japana – korišćenje u gradskom prevozu“\nNjegova ekselencija Đunići Marujama, ambasador Japana u Srbiji, ovu priliku je iskoristio da generalnom direktoru kompanije JTI u Srbiji gospodinu Viktoru Vekliču, preda ručno napisano Priznanje Japanske ambasade kompaniji JTI za doprinos u promovisanju japanske kulture u Srbiji.\nGospodin Viktor Veklič, generalni direktor i potpredsednik JTI Adriatica, obratio se dobitnicima stipendija i publici.\n„Vaša ekselencijo gospodine Marujama, dragi prijatelji iz Ambasade Japana, hvala vam što ste prepoznali doprinos kompanije JTI u promovisanju japanske kulture u Srbiji.\nVeoma smo zahvalni na ovom priznanju, ono predstavlja veliku čast i imaće posebno mesto kako bi predstavljalo inspiraciju za buduće aktivnosti na promovisanju japanske kulture i nasleđa“, rekao je Viktor Veklič.\nGospodin Veklič je dodao da kompanija JTI čvrsto veruje da će talentovani istraživači i studenti, kao što su dobitnici Sakura stipendije, doneti prosperitet Srbiji i doprineti još jačem razumevanju dve nacije.\nJedna od dobitnica stipendije Isidora Gatarić izjavila je: „Veoma sam zahvalna na Sakura stipendiji, koja će mi omogućiti da steknem praktično iskustvo u primeni Analize sentimenta, jednoj od najpopularnijih metoda u mašinskom učenju, u konkretnom istraživačkom radu u vezi sa\nJapanom i japanskom kulturom. Nadam se da će naš rad motivisati druge studente sa sličnim idejama da se prijave na naredne konkurse za Sakura stipendiju.“\n„Veoma sam uzbuđena i zahvalna kompaniji JTI i Ambasadi Japana na ukazanoj prilici i nadam se da će deo japanskog duha i načina razmišljanja takođe procvetati i u Srbiji“, rekla je Nataša Krpina, još jedna stipendistkinja.\nKonkurs za Sakura stipendije obeležava sedmu godišnjicu i namenjen je studentima ili istraživačima koji nisu stalno zaposleni, za dobru istraživačku ideju iz jedne od nekoliko oblasti: od japanskog jezika, preko književnosti i kulture, društvenih i tehničkih nauka, do ekonomije i Kaizen filozofije.\nSakura stipendija dobila je naziv po drvetu japanske trešnje, koje je poznato kao simbol sreće i prosperiteta.\nKompanija Japan Tobacco International prateći svoje korene, donosi najbolje iz Japana u Srbiju i doprinosi još jačim vezama između dve države.\nOsim Sakura stipendije, kompanija JTI je dovela neke od najznačajnijih umetnika, među kojima su pozorišna trupa „A La Place“, sastav perkusionista „Ondekoza“, Goku bubnjari, tradicionalni bend Variki, poznata pijanistkinja Ingrid Fuđiko Heming, a ove godine poznatu grupu JapalKan.\nPrestižni PR Week proglasio Ketchum za najbolju agenciju u proteklih 20 godina 11/04/2019\nStiže nova NESCAFÉ 3in1 Generacija – Pokaži svoj talenat i osvoji 2019 evra 01/04/2019\nKompanija Avon uručila je vrednu donaciju Autonomnom ženskom centru 14/03/2019\nVINCI Airports proslavio početak poslovanja u Srbiji 01/03/2019\nKompanija JTI među najboljim poslodavcima u Srbiji 01/03/2019


Edukacije/ Organizacija online sistema prodaje u preduzeću (pristupi, metode i iskustva)\n7. decembra 2017. godine je u organizaciji Udruženja privrednika "Pozitiv", za članove i prijatelje ovog Udruženja, među kojima je i naša firma, održano predavanje o organizaciji online sistema prodaje u preduzeću pod nazivom "Organizacija online sistema prodaje u preduzeću (pristupi, metode i iskustva)".\nO pristupima, metodama i iskustvima u online prodaji govorio je Bariz Zonić, direktor kompanije General Servis d.o.o. koja je na polju prodaje stekla visok stepen povjerenja kroz online platformu KupiTehniku.ba\nPrisutne je na početku predavanja pozdravio i dobrodošlicu poželio sekretar Udruženja, Amel Duranović. Istakao je kako je važnost teme podjednako bitna i za velike i za male kompanije, te izrazio nadu da će savjeti predavača biti od koristi za prisutne članove Udruženja.\n“Svojim iskustvima i metodama u razvoju web biznisa želimo dati podršku članicama Udruženja ‘Pozitiv’ da inoviraju, dizajniraju, kreiraju i izgrade rješenja koja će promovirati njihovu viziju biznisa, misije i brendiranja za što bolju online interakciju sa kupcima, klijentima, s ciljem rasta njihovog biznisa a primjenom tehnologija“, kazao je direktor Zonić tokom obraćanja.\nPrisutni su imali priliku da čuju razvojni put online platforme KupiTehniku.ba koja je kroz sedmogodišnje iskustvo postala jedna od vodećih platformi na području regiona sa preko 100 hiljada registrovanih korisnika.\nČlanovi i prijatelji Udruženja privrednika “Pozitiv“ pored priče o platformi KupiTehniku.ba imali su priliku da saznaju najvažnije trendove u 2017. godini za poboljšanje online strategija, značaj analitike i društvenih mreža te da čuju koji faktori motivišu na online kupovinu.\nBrojna pitanja prisutnih članova o različitim aspektima online poslovanja potvrdila su da je tema pravovremeno plasirana i da kompanije itekako žele usvojiti nova znanja iz oblasti online poslovanja.\nNaša kolegica Ilma Softić, koja je prisustvovala ovom seminaru izrazila je veliko zadovoljstvo, ali je i svom kolektivu iznijela i ideje za bolje online poslovanje.


Ovo su ključne osobine ljudi koji su izgradili uspešne karijere\nSvako od nas ima ambicije i talenta i nada se poslovnom uspehu, ali dok neki ostanu u prosečnim karijerama – drugi uspeju da dođu do neverovatnih uspeha u karijeri. Zašto? U suštini, pored spleta životnih okolnosti ili rođenja pod “srećnom zvezdom”, mnogi uspešni ljudi zapravo su radili naporno na svojim snovima, a njih krasi osam kvaliteta i osobina koje vam navodimo u nastavku teksta. Ukoliko želite da budete jedni od ljudi koji se mogu pohvaliti ostvarenim snovima i zavidnom karijerom, radite na tome da ove osobine budu ogledalo vas samih.\nNe plaše se neuspeha i grešaka\nUspešni ljudi znaju da se na greškama uči i da nijedan poslovni put ne može prođi bez makar jednog neuspeha (a garantovano će ih biti i više). Oni na svaku grešku gledaju kao na lekciju, i spremni su da iz nje izvuku ono najbolje i pokažu da su napredovali pri sledećem poduhvatu. Uspešni ljudi neće stati pred izazovom samo zato što se plaše da ga neće osvojiti, već će pokušati i samim tim – oni su iz ove situacije već izašli kao pobednici.\nTakođe, uspešne ljude najčešće krasi radoznalost. Iako grade karijeru u jednom polju, oni svoje vidike drže širokim i njihova interesovanja ne vezuju se samo za oblast u kojoj rade. Radoznalost je ključna jer nas ona drži zainteresovanim i poletnim, a svako ko je spreman da nastavi da se zanima za ono što radi i istražuje neistražene i nove segmente čak i onda kada je u sigurnoj poziciji i već ima dosta znanja i iskustva – definitivno će postići uspeh.\nIstrajni su i kada je teško\nIstrajnost je ključ uspeha, a istrajnost je verovatno i osobina koja će na vašem poslovnom putu najviše puta biti testirana. U teškim trenucima i periodima neuspeha nije teško izgubiti veru i odustati, ali upravo tada bi trebalo da verujete u sebe, stiznete zube i zapnete dalje. Istrajni ljudi su uspešni ljudi, i koga god od njih da pitate reći će vam da njihov karijerni put nije uvek bio lak, iako to možda sada kada su uspeli tako deluje.\nOdržavaju mrežu poslovnih kontakata\nKada želite da uspete, morate imati na umu da neće samo vaš dar ili rad biti dovoljni. U svakom poslu potrebno je da održavate kontakte sa ljudima iz branše u kojoj se nalazite, kao i da budete kolegijalni i ukoliko je potrebno, timski igrač. Bez obzira na to kojim se poslom bavite, mreža ljudi je uvek važna, jer se u njoj često mogu naći vaši potencijalni novi saradnici ili neko ko zna nekoga ko bi želeo baš sa vama da sarađuje u budućnosti.


Operatori potvrdili za Startit Dnevnik: „Nije nam stiglo rešenje za uklanjanje CarGo aplikacije”\nTelekom Srbija, Telenor i Vip potvrdili su za Startit Dnevnik da im ni jedna gradska inspekcija nije dostavila rešenje da sa internet domena kompanije „CarGo” uklone aplikaciju tog preduzeća.\nVeć tri dana od nadležnih organa ne dobijamo odgovor na pitanje šta je sporno s aplikacijom kompanije CarGo, koja tačno inspekcija je napisala rešenje o uklanjanju i šta je sadržaj tog dokumenta.\nU vesti koja se pojavila u medijima, i pokrenula raspravu na društvenim mrežama, navodi se da je gradska inspekcija uputila izvršno rešenje operatorima javnih komunikacionih mreža i usluga na teritoriji Srbije da sa internet domena kompanije CarGo iz Beograda uklone aplikaciju te kompanije.\nMeđutim, tri najveća mobilna operatora u zemlji negiraju da je na njihove adrese stigao bilo kakav nalog koji se odnosi na uklanjanje aplikacije CarGo.\n„U Telekom Srbija nije stigao nalog gradske inspekcije o uklanjanju aplikacije CarGo, tako da ne možemo da komentarišemo njegov sadržaj”, kažu u toj državnoj kompaniji.\nIsti odgovor smo dobili i od kompanije Telenor, kao i od Vip mobile iz koje kažu da do sada nisu bili uključeni u postupak gradske inspekcije, niti imaju uspostavljenu saradnju sa kompanijom CarGo. Kako objašnjavaju u kompaniji Vip, operatori nemaju nikakvu nadležnost u uklanjanju bilo čijih aplikacija.\nDržavne i gradske instituacije do sada nisu izašle sa detaljima o celom slučaju, ali IT stručnjaci svakako poručuju – ne ide to tako.


Željko na žurki kod Nine i Sabine – Nadlanu.com\nŽeljko na žurki kod Nine i Sabine\nObjavljeno 22. maja 2012. / 10:02:00\nNakon sjajne žurke koju je u nedelju priredila naša ekipa na Eurosongu, Željko Joksimović je nakon brojnih proba, jučerašnji dan posvetio obilaženju zabava koje su priredile druge delegacije.\nNajbolji provod bio je kod “komšija” koji su u centru grada priredili žurku i mini koncert uz gitaru za prijatelje i fanove Nine Badrić na kome je Nina još jednom pokazala da sjajno zvuči uživo.\nNakon toga, Željko se u pratnji Jovane uputio na žurku domaćina, Azerbejdžana, koja je organizovana nedaleko od hotela u kojem je odsela naša delegacije, a na kojoj je predstavljen kao specijalni gost njihove predstavnice, Sabine Babajeve.\nFotografije sa žurke pogledaj OVDE\nŽeljko i Sabina se poznaju više od 10 godina, od učešča na Slavjanskom Bazaru u Vitebsku, 1999. godine, tako da Željku nije bilo teško da na njenu molbu, specijalno za tu priliku, zajedno sa bendom nešto i odsvira.\nBio je to refren naše pesme na azerbejdžanskom jeziku, koji je urađen iako nisu bile planirane nove verzije. Naime, od samog dolaska naše delegacije, Azerbejdžance je stalno interesovalo da li će Željko prepevati pesmu na azerbejdžanski. Njima je to utoliko više značilo što nijedan pevač pre toga nije otpevao svoju pesmu na jeziku domaćina. To je bio dovoljno jak motiv za Željka i ekipu, pa su uz pomoć njihovog domaćina Mađida uspeli da urade mali deo pesme. Poslušajte kako je “Nije ljubav stvar” zvučala na azarbejdžanskom:\nU nastavku večeri, Joksimović je izveo pesmu koja je dan pre bila hit na žurci srpske delegacije i tako je još jednom zapalio atmosferu u Jazz klubu. Po završetku žurke su usledili intervjui sa domaćicom večeri Sabinom Babajevom.


Podsećanje: Ko je bio Jovo Šotra?\nJovo Šotra je bio visoki srpski funkcioner sa Kosova i Metohije, koji je još davne 1971. godine pismom upozorio predsednika SFRJ Josipa Broza Tita na katastrofalno stanje Srba u južnoj pokrajini Kosovo i Metohija.\nUmesto da preduzme mere, Broz je pismo vratio tadašnjim pokrajinskim funckionerima albanske narodnosti, Fadilju Hodži i Mahmutu Bakaliju, koji su se ubrzo, uz pomoć jednog broja srpskih kadrova, obračunali sa Šotrom. Njegovo delovanje okarakterisano je kao velikosrpski nacionalizam, smenli su ga sa svih funkcija i odstranili iz politike.\nPosle albanskih separatističkih demonstracija na Kosovu 1981. godine, Šotra je delimično rehabilitovan, ali je iste godine u neovembru, u svojoj 56 godini umro od posledica srčanog udara.\nPored Šotre tada su politički stradali Miša Sekulović, Novica Stojanović i Kadri Reufi, čime je ugušen pokušaj da se ukaže na svu svirepost albanskog nacionalizma i separatizma koji je u to vreme bio jako zastupeljen na prostoru Kosova i Metohije.\nKosovsko(metohijska) razglednica 21 godinu posle\nHodža zatražila podršku Nemačke za dobijanje vizne liberalizacije\nStefanović: Prijem Kosova u Interpol pogrešan presedan\nČeška Republika podržava perspektivu Kosova i regiona u evropskim integracijama\nObjavljeno 11. maja 2019. by Ivan MiljkovićU kategoriji PolitikaTagged Jovo Šotra, Enver Hodža, Kosovo, Mahmut Bakali\n20. septembra 2020., 07:09


Papa apeluje za mir na Bliskom istoku\nPapa Benedikt Šesnaesti, na završetku trodnevnog boravka na Kipru, zatražio je da međunarodna zajednica „hitno i usaglašeno“ reši napetosti na Bliskom istoku i prekine krvoproliće.\nPapa je održao nedeljnu misu u prestonici Nikoziji i rekao da će se moliti za hrišćane na Bliskom istoku koji pate zbog svojih uverenja. U dokumentu koji je Vatikan danas izdao, navodi se da međunarodna zajednica zapostavlja patnje hrišćana na Bliskom istoku.\nTakođe se ističe da su izraelsko-palestinski sukob, rat u Iraku i politička nestabilnost u Libanu, naterali hiljade ljudi da pobegnu iz regiona. Vatikanski radni izveštaj o situaciji na Bliskom istoku biće predstavljen u oktobru u Rimu, na sastanku sinoda koji okuplja 253 biskupa.\nPoglavar katoličke crkve se danas sastao sa kiparskim predsednikom Dimitrisom Kristofijasom i predstavnicima maronitske zajednice na Kipru. Papa se sastao i sa liderom kiparskih muslimana, Šejkom Nazimom, a sastanak je simbolično održan u Crkvi Svetog krsta, u neutralnoj zoni pod kontrolom Ujedinjenih nacija, koja deli grčku i tursku zajednicu na ostrvu.


Prva srpska platforma za crowdinvesting › Made-in-Germany.rs\nU Srbiji je počela sa radom prva internet platforma za crowdinvesting (grupno finansiranje) Ventu.rs, preko koje građani i firme mogu da ulažu finansijska sredstva u domaća preduzeća i tehnološke startap kompanije sa potencijalom za rast.\nKako je saopšteno iz kompanije, Ventu.rs predstavlja značajan pomak na finansijskom tržištu i iskorak ka alternativnom finansiranju kakvo privrednici u razvijenim zemljama već uveliko koriste. Sa pokretanjem ove platforme srpskim malim i srednjim preduzećima se omogućava novi izvor finansiranja i proširuju mogućnosti pristupa sredstvima za ulaganje u dalji razvoj biznisa.\nNa ovoj platformi susreću se kompanije koje traže sredstva za finansiranje rasta svog poslovanja i zainteresovana fizička i pravna lica koja na ovaj način mogu postati investitori za samo nekoliko minuta. Najmanji mogući iznos ulaganja preko platforme Ventu.rs iznosi 100 EUR, prenosi eKapija.\n– U svetu je ovakav način finansiranja rasta kompanija u ekspanziji, jer mali biznisi često nisu interesantni bankama, pa na ovaj način mogu da dođu do sredstava, ali i da pruže priliku postojećim kupcima-investitorima da učestvuju u njihovom uspehu, kao i da kroz brojne marketinške aktivnosti dođu do novih kupaca i prošire svoje tržište – objašnjava direktor kompanije Luka Pejović.\nPrema rečima Dragane Stanojević, direktorke USAID Projekta saradnje za ekonomski razvoj, koji podržava razvoj platforme, crowdinvesting platforma je pionirski poduhvat za Srbiju koja ima jedan od najnerazvijenih sektora alternativnih finansijskih usluga u regionu.\n– U izazovnim okolnostima i krizi zbog pandemije koronavirusa, ova platforma još više dobija na značaju. Ventu.rs omogućava da pomognemo našim lokalnim kompanijama da rastu uprkos krizi, koristeći digitalni alat prikladan zdravstvenim i bezbednosnim preporukama. Verujemo da će Ventu platforma biti snažan impuls razvoju preduzetništva i konkurentnosti u našoj zemlji – kaže Stanojevićeva.\nSve zainteresovane kompanije mogu da se prijave na sajtu Ventu.rs, posle čega će proći detaljnu analizu koju sprovode finansijski stručnjaci revizorske kuće BDO Srbija, pravni tim kancelarije Karanović & Partners i marketinški tim Ventu.rs. Kompanije koje ispune sve kriterijume naći će svoje mesto na ovoj platformi, a Ventu.rs se ba ovan način maksimalno trudi da rizik investicije svede na minimum.\nTakođe, sa svim investitorima se digitalnim putem potpisuju ugovori o pozajmici u formi subordiniranog zajma, na period od tri ili više godina i uz minimalnu fiksnu kamatnu stopu od 6 posto godišnje, a investitori mogu dobiti i bonus kamatu čiji iznos zavisi od poslovnog uspeha kompanije. Investitori novac uplaćuju na namenski račun u Direktnoj Banci, sa koga se u slučaju uspeha kampanje i dostizanja ciljanog iznosa investicije, sredstva prosleđuju kompaniji, a u slučaju da kampanja ne bude uspešna vraćaju investitorima po isteku trajanja kampanje, navode u kompaniji.\nOd MiG na 05/11/2020 / AKTUELNO / Ostavite komentar\nDa li će ID.3 postati "električni Golf"?


Neoplanta delikates budimska kobasica narezana 100g cena akcija Srbija\nNeoplanta delikates budimska kobasica narezana 100g cene\nDelikates budimska kobasica narezana 100g\nTrenutno nemamo slike za Neoplanta delikates budimska kobasica narezana 100g\nEPonuda nije internet prodavnica već Vam omogućava da brzo i lako nađete Neoplanta delikates budimska kobasica narezana 100g po najjeftinijoj ceni. Naš cilj je da kupci budu što bolje informisani o ponudi Neoplanta delikates budimska kobasica narezana 100g na tržištu Srbije. Vrlo lako nalazite željeni proizvod za kategoriju Čajna kobasica cene, ne morate da lutate od sajta do sajta za Neoplanta Čajna kobasica, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Neoplanta delikates budimska kobasica narezana 100g sa PRODAVCEM. EPonuda ne može da garantuje potpunu tačnost specifikacije i slika za Neoplanta delikates budimska kobasica narezana 100g. Pre kupovine, podatke za Neoplanta delikates budimska kobasica narezana 100g proverite na sajtu PROIZVOĐAČA.\ncena od 1.976,99 din


CEFTA - Sputnjik Srbija\n04:00 25 Jun 2021\nPremijerka Srbije Ana Brnabić izjavila je danas, povodom novih mera Prištine, da te mere s reciprocitetom nemaju baš nikakve veze i najavila da će se država, kao i do sada, boriti diplomatskim sredstvima kako bi se ta situacija rešila.\nMeđunarodni sporazumi umiru, na scenu se vraćaju stari gospodari\nKada odumire međunarodno pravo odumiru i multilateralni trgovinski sporazumi, a na scenu se vraća — snaga sile. Zato je CEFTA mrtva, a Svetska trgovinska organizacija je, bokserskim žargonom rečeno — na konopcima.\nŠok, strah i suze: Kako je izgledao napad Albanaca na srpsku delegaciju CEFTA\nŠef srpske delegacije pri CEFTA Ivan Marković izjavio je da su sve delegacije zemalja koje su prisustvovale sastanku CEFTA u Valoni, na kojem je prištinska delegacija napala srpsku, bile zgrožene takvim ponašanjem.\nSkandal u Valoni — prištinska delegacija gađala flašom šefa srpske delegacije\nSastanak na nivou zamenika ministara u okviru sporazuma CEFTA prekinut je u Valoni, nakon što su članovi delegacije iz Prištine flašom gađali šefa srpske delegacije Ivana Markovića.\nVlada Kosova neće naći kompromisno rešenje sa EU i nakon što Federika Mogerini u zamenu za ukidanje takse protiv Srbije i Bosne i Hercegovine ponudi da u CEFTA sporazumu „UNMIK“ bude zamenjen sa „Kosovo*“.


Stanković: Siguran sam da ćemo snažno i odlučno ući u meč\nEkipa Crvene zvezde u okviru 27.kola Linglong Tire Super lige Srbije gostuje na Banjici gde će odmeriti snage sa gradskim rivalom, ekipom Rada.\nŠef stručnog štaba crveno-belih Dejan Stanković ističe da njegova ekipa mora da igra strpljivo i da će samo tako već ovog vikenda slaviti titulu:\n’’Već dve nedelje se spremamo za meč sa Radom, svesni smo šta bi pobeda u tom susretu značila za Crvenu zvezdu. Kada kažem da radimo na sebi, to znači i da kontrolišemo pritisak. Pokušavam da objasnim igračima da važne utakmice zavise od samokontrole. Ne treba da ulazimo u konfuziju i da brzamo, već da poštujemo ono što smo dogovorili. Biće želje da se meč što pre završi kako bi se došlo do cilja, ali što budemo strpljiviji bićemo bliži tituli. Pre uvođenja Vanrednog stanja, pokazivali smo zavidan nivo igre i kondicije. Trenutno smo na zadovoljavajućem nivou. Odigrali smo dve prijateljske, odnosno da budem precizniji familijarne utakmice i to su bili dobri testovi za nas, ali takmičenje je takmičenje. Utakmica za bodove je nešto drugo, ali mislim da ćemo biti na visini zadatka. Siguran sam da ćemo snažno i odlučno ući u meč. Došao sam u Zvezdu u momentu kada je imala 11 bodova prednosti u odnosu na prvog sledećeg rivala. Ukoliko se uzme titula sutra, a nadam se da hoće, ona pripada igračima, navijačima i Vladanu Milojeviću. Naravno da je prihvatam i ja. Ušao sam u proces koji će da traje dugo, ali dobro je ako sve to započnemo osvajanjem titule. Voleo bih da igramo pred navijačima, jer bi to značilo da smo pobedili virus. Biće dobro ako tako bude, siguran sam da bi to bio pravi praznik fudbala, ali o tom potom.’’


„Njujork tajms“: Amerika sprema hakerske napade na ruske sisteme – Borba\nPrema podacima sagovornika, napadi će biti praćeni ekonomskim sankcijama. Pored toga, američki predsednik Džo Bajden namjerava da potpiše ukaz o jačanju zaštite vladinih kompjuterskih sistema kako bi spriječio buduće sajber napade.\nAmerička obaveštajna služba tvrdi, da Rusija stoji iza hakerskih napada na kompaniju za računarsku bezbijednost „Solar vinds“.\nRuski predstavnici na najvišem nivou su kategorički negirali verziju Vašingtona o umiješanosti Moskve u ovakve akcije. Portparol predsjednika Rusije Dmitrij Peskov izjavio je da Moskva nije umiješana u hakerske napade na američke vladine agencije i kompanije. Prema njegovim riječima, bilo kakve optužbe za umiješanost Rusije „apsolutno su neosnovane i vjerovatnije su nastavak slijepe rusofobije, kojoj se pribjegava u svakom incidentu“.\n“Srpski telegraf”: Brano Mićunović bio u kontaktu sa generalom Dragišom Simićem i Roćkom Milovićem


Konkurs nevladinim organizacijama – ICR\nKonkurs malih donacija za nevladin sektor\nSvetska banka u Srbiji raspisuje konkurs za dodelu donacija nevladinim organizacijama u 2009. godini. Za ove namene centrala Svetske banke u Vašingtonu odobrila je Srbiji 45.000 američkih dolara. Ovaj program – Fond za civilno društvo, ranije poznat pod nazivom Program malih donacija – finansiraće projekte koji se bave a) promocijom mogućnosti za ujednačen regionalni razvoj, b) utiču na smanjenje siromaštva kroz osnaživanje ugroženih grupa, naročito Roma i mladih, kao i c) projekte koji promovišu zdrav život. Pravo učešća na konkursu imaju sve nevladine organizacije registrovane u Srbiji. Iznos donacije se, po pravilu, kreće do 4.500 dolara.\nKonkurs će biti otvoren do 31. marta 2009. godine.\nPrema pravilima Programa fonda za civilno društvo, aktivnosti koje se finansiraju treba da doprinesu uključivanju marginalizovanih grupa u društvene tokove, širenje informacija, razvijanje dijaloga i postizanje konsenzusa oko pitanja bitnih za društvo. Programom nije dozvoljeno finansiranje bilo kakve opreme ili stručnog osposobljavanja.\nSvi zainteresovani mogu naći formular za prijavu na konkurs i dodatna objašnjenja na internet stranici www.worldbank.rs ili se mogu javiti Kancelariji Svetske banke u Srbiji na tel. 011/30 23 700.\nAko želite više da saznate posetite: http://www.worldbank.rs\n(+381) 30 23 723\n(+381) 30 23 747\nTagged SVETSKA BANKA\n4. maja 2017. Ξ\nKonkurs za finansiranje projekata podrške sprovođenju omladinske politike uslovi u pogledu podnosioca i predmeta konkursa\n20. septembra 2017. Ξ


Ender's Game (2013) ONLINE sa prevodom - Kinoteka.biz\n6.7 10 204,107\nOpis:
U bliskoj budućnosti neprijateljska rasa vanzemaljaca napala je Zemlju. Da nije bilo legendarnog komandanta vazdušnih snaga Mazera Rakama, sve bi bilo izgubljeno. U pripremi za sledeći napad, cenjeni pukovnik Hajrum Graf i Vojna akademija obučavaju najbolju decu od kojih bi trebalo da postane neki drugi čuveni vojskovođa kao što je bio Mazer. Posebno se ističe stidljivi Ender Vigin, koji veoma brzo savladava sve potrebne veštine, čime zavređuje i poštovanje drugova i nadređenih. Počinje da ga obučava lično Mazer, s kojim i kreće u odsudnu bitku za spas čovečanstva...


5.10.2016 Hi-Fi show 29. i 30. oktobra – Holiday Inn\nOvogodisnji audio sajam je pomeren nedelju dana ranije pa se nadamo i lepom vremenu koje ce naterati mnoge, koji se premisljaju, da dodju na ovogodisnju “zurku”, koja se odrzava, kao i ranije u hotelu Holiday Inn.\nZa ovogodisnji hifi sajam smo odlucili da Vam prikazemo jednu cenovno prihvatljivu i izuzetno muzikalnu i kvalitetnu kombinaciju koja ce biti interesantna mnogim audiofilima iz Srbije i okruzenja. Zvezda nase prezentacije ce biti najmanji iz nove Dynaudio serije Contour model 20. Ova nova serija zamenjuje dosadasnju izuzetno uspesnu seriju u kojoj smo uzivali proteklih godina.\nNova Contour linija spada u high-end po svemu, kako po prelepom novom dizajnu tako i po inovativnim resenjima koja garantuju vrhunski zvuk, na koji smo kad je Dinaudio u pitanju i navikli. Novu seriju smo bili u prilici da vidimo i cujemo tokom ovogodisnjeg hifi sajma u Minhenu, pa otud nas optimizam kada je dobar zvuk u pitanju.\nDa bi sve radilo kako treba novim DY Contour 20 ce pomoci Moon amplifikacija i to jedan od najboljih integralnih pojacala koje mozete naci na svetskom trzistu, a to je model Moon i-7 koji je vlasnik cak 11 svetskih nagrada za kvalitet i vrhunski zvuk. Izvor ce biti njegov logicni par CD plejer Supernova koja je do sada osvojila 7 svetskih nagrada sto dovoljno govori o njihovom kvalitetu. Sto se tice kablova tu se razumljivo nece nista menjati, jer su kablovi iz kuce Transparent Audio odavno postali referenca, pa ce to tako i ostati.\nU pitanju je jedan veoma kvalitetan i dobro uparen hi-end sistem pa smo sigurni da ce se i Vama dopasti.\nZbog velikog interesovanja audiofila za Dynaudio bezicni XEO program pored glavnog sistema bice izlozeni novi XEO 2, XEO 4 i podnostojeci XEO 6 ali njih necemo ukljucivati.\nPozivamo sve ljubitelje dobrog zvuka i sve zainteresovane da dodju i zajedno sa nama uzivaju u vrhunskom dozivljaju zvuka visoke vernosti.


A. J. 2. decembra 2020. 16:48\nKompanije Fajzer i Biontek, koje su proizvele vakcinu protiv virusa korona, danas predaju dokumentaciju srpskoj Agenciji za lekove i medicinska sredstva (ALIMS) za njeno registrovanje u Srbiji, rečeno je Tanjugu u Kabinetu predsednice vlade Srbije.\nPrema rečima šefa vladine Kancelarije za medije Mladena Basića, to je juče dogovoreno na sastanku koji su predstavnici Fajzera imali sa predsednicom vlade Anom Brnabić i ministrom zdravlja Zlatiborom Lončarom.\nUpotrebu vakcine protiv korona virusa kompanija „Fajzer“ i „Biontek“ jutros je odobrila Velika Britanija, prva u svetu, i najavila da će one moći da se koriste od početka naredne nedelje.\nDirektorka Batuta Verica Jovanović rekla je ranije za Tanjug da je veoma značajno što je tu vakcinu odobrila Velika Britanija, jer je, kako ističe, reč o zemlji u kojoj postoji jak zdravstveni sistem, ali i jak regulatorni sistem kada je u pitanju odobravanje lekova i medicinskih sredstava.\nOna je navela da britansko regulatorno telo za lekove i medicinska sredstva posebno vodi računa o bezbednosti, kvalitetu i efikasnosti lekova, vakcina i drugih medicinskih sredstava kada je u pitanju zdravlje stanovništva.\nOd posebnog je značaja to što će imunizacija u Velikoj Britaniji krenuti već naredne nedelje, jer se brzo mogu videti njihova iskustva sa vakcinom, zaključila je Jovanović.


Stefanović: Moguće proglašenje vojske Kosova 28.novembra | Srbija | Al Jazeera Balkans\nMogućnost formiranja vojske izaziva veliku zabrinutost Srba na Kosovu, tvrdi ministar unutrašnjih poslova Srbije.\nSrbija je pripremila neke moguće scenarije koji bi se mogli dogoditi i odgovore na njih, kaže Nebojša StefanovićTanjug/Dimitrije Goll\nMinistar unutrašnjih poslova Srbije Nebojša Stefanović kaže da postoji mogućnost da administracija Kosova 28. novembra, kada obeležava Dan zastave, proglasi formiranje vojske Kosova.\nKomentarišući tu mogućnost, on je za Radio-televiziju Srbije rekao da bi to bilo u suprotnosti sa svim međunarodnim sporazumima te da očekuje da reaguju NATO i Evropska unija, kao garanti tih sporazuma.\nKako je rekao, "Priština radi na tome da taj datum bude momenat proglašenja, čak i ako je to suprotno i ustavima i propisima koje je sama Priština donela, međunarodnim sporazumima, Rezoluciji 1244 [Saveta bezbednosti Ujedinjenih nacija] i samim garancijama NATO-a".\n"Nema ni podrške Srba za to", naveo je Stefanović, dodajući da samo mogućnost takve odluke izaziva veliku zabrinutost Srba na Kosovu.\nČeka se odgovor NATO-a i EU-a\n"Naša ministarstvo odbrane, unutrašnjih poslova i sve službe analizirali su sva saznanja koja mi imamo o tome i pripremili neke moguće scenarije koji bi mogli da se dogode i, naravno, odgovore Srbije. Ali, pre svega, želimo da na ozbiljan način razgovaramo sa partnerima koji su i bili garant - NATO i EU, da tako nešto ne može da se dogodi", kazao je Stefanović.\nOn je ocenio da je to ozbiljno pitanje i da, pre svega, očekuje odgovor od NATO-a i EU-a.\n"Da li su spremni da na nepravni način, na potpuno brutalno kršenje, pa čak i unutrašnjih propisa Kosova, da li su spremni da to prihvate po cenu nestabilnosti u regionu i po cenu svega što su i oni sami obećali ili će nešto konkretno preduzeti?", rekao je Stefanović.\nOn je kzao i da su na sednici Biroa za koordinaciju službi bezbednosti, održanoj u petak, službe Srbije dobile određene zadatke, imajući u vidu najavljeno formiranje vojske Kosova i predstojeću Generalnu skupštinu Interpola, na čijem će dnevnom redu biti i zahtev Kosova za prijem u ovu međunarodnu policijsku organizaciju, čemu se Srbija protivi.


Licitacija izbornim rezultatima - Istinomer\nTim Istinomera 9. 5. 2016.\nPovod za ovaj članak su nastupi političara u izbornoj noći, na različitim medijima, na kojima se svojski trude da iskoriste poslednju priliku da saopšte svoje viđenje izbornih rezultata, a koje su prikupili njihovi izborni štabovi. Iako se ovaj običaj iz izbora u izbore pokazuje kao nepraktičan i samo dodatno iritira javnost, on svejedno opstaje i pažljivo se neguje. Birači su svoje uradili – odavno su dali svoj glas i sada ih zanima samo proverena i pouzdana informacija o rezultatima.\nAleksandar Vučić na mitingu Srpske napredne stranke / Foto: FoNet\nPolitičare, izgleda još uvek trese adrenalinski naboj, pa i dalje pariraju protivnicima, iznose podatke sa biračkih stratuma tradicionalno naklonjenih jednoj ili drugoj strani, na osnovu nepotpunih rezultata proglašavaju pobednike i gubitnike, slave najveće pobede ili nagoveštavaju opravdanja za loše rezultate. Cela ta izborna gungula poluproverenih i marginalno tačnih podataka, koje stranke i njihovi lideri neodgovorno plasiraju u javnost, po pravilu donose mnogo više štete nego koristi onima koji ih objavljuju. Jer na kraju dana, pod uslovom da je sve u redu ( o tome na ovom mestu nećemo) – sve čeka istina – pojaviće se taj jedan te isti rezultat, koji će označiti pravo stanje stvari.\nKoliko mogu biti nepredvidivi ovakvi medijski izleti tokom izborne noći, najbolje se uverio sam premijer, u situaciji u kojoj su rezultati bilo neočekivano „tesni“ kao što su bili na ovim izborima i kada se čak četiri partije smestilo u 22% glasova i sve su prešle cenzus! Više verujući serijama predviđanja koje je tokom kampanje dobijao („imao sam odličan pregled kampanje – po tri preseka svakodnevno“), Vučić je sebi dozvolio dva ozbiljna faula u izbornim noćima.\nPrvo je 24. aprila, primetno smrknut i zabrinut, ukinuo mogućnost svakog slavlja svojim pristalicama i pored toga sto je najavio da SNS ima najkompletnije podatke sa 77 odsto obradjenih biračkih mesta i ubedljivu, čak natpolovičnu većinu od 50,9 odsto glasova, kao i da samo jedna od opozicionih lista možda i ima još neku, ali slabu šansu da prođe cenzus, a dve baš nikakvu, što bi po Dontu značilo još dvadesetak novih mesta u Parlamentu za SNS i trijumfalnu pobedu u konačnici. Slika i ton njegovih izjava međutim zbunjujuće su se razilazili – pred nama je bio po svemu nezadovoljan čovek, koji izgovara pobedničke podatke. Tek kasnije se i pokazalo da podaci i jesu bili u pitanju, budući da su demantovali ono što je Vučić izgovorio, a objasnili njegovu ozbiljnost. Razultati ovog zbunjujućeg govora u čijem su osnovu ležali netačni podataci – još su i gori sa obzirom da je baš on upalio alarm za opoziciju i da je, uz kašnjenje podataka iz RIKa i CESIDove izveštaje na 15 minuta, podstakao sumnju u delu javnosti da neko „petlja“ sa rezultatima izbora.\nI na ponovljenim izborima koji su se održali 4. maja – u premijerove podatke se opet nije moglo sasvim pouzdati. Previše egzaltiran, a bez pravog osnova, pokušao je da ubedi javnost da je to njegova „najveća politčka pobeda“, i da je “ Srbija je glasala da nije bilo izborne krađe“. Jasno je da su ponovljeni izbori bili lakmus za samo jedno pitanje – da li će još jedna koalicija preći cenzus ili ne. Kao što sada znamo, a znao je to i premijer i tada – DSS i Dveri su već bili u Parlamentu, a SNS je ostao bez ikakvog naknadnog političkog profita (7 poslaničkih mesta koje bi im pripalo po Dontu da je “ srećna“ koalicija ostala izvan cenzusa). Pri tome je, u pokušaju da ovog puta dostojno proslavi sa svojim glasačima pobedu, proglašavajući apsolutnu pobedu – Predsednik SNSa, prevideo celo biračko mesto na Novom Beogradu na kome je SNS izgubio – ovaj previd bi mogli i razumeti sa obzirom da su rezultati kasnili, ali se postavlja pitanje zašto isti aršin nije primenio i za jedno od dva mesta u Vranju, gde je proglasio veliku izbornu pobedu, a rezultati su takođe stigli – mnogo kasnije?\nNa ova dva mesta u Pčinjskom okrugu, Predsednik SNSa je takođe preuveličao pobedu svoje liste za gotovo 5%. Van njegovog vidokruga ostala je i tesna pobeda SNSa u Užicu – za samo 15 glasova, baš kao što je propustio da naglasi da govori o samo 15 biračkih mesta ili samo 0,17% od njihovog ukupnog broja, kao i da se radi o samo 8 227 izašlih birača, što je 0,12% od ukupnog broja birača, kao i da se radi o 286 birača SNSa po biračkom mestu u proseku, što teško da je uzorak koji se može koristiti za bilo kakva uopštavanja izborne volje građana Srbije.\nLjudi koji bolje poznaju izborni proces dodali bi i da se na ponovljenim izborima nije ni radilo o „volji naroda“, već o veštini partija da svoje najvernije pristalice izvedu na izbore…\nSve u svemu – u inače orkestriranoj i fokusiranoj, nadmoćnoj kampanji SNSa koja se bazirala pre svega na Premijeru i njegovim stalnim nastupima ( mnogi izveštaji monitoring agencija govore o „preteranoj upotrebi sile“, koja je uz to i primenjivana krajnje neselektivno i bez mnogo obraćanja pažnje na poštovanje izbornog fer pleja), ova dva nastupa na samom kraju kampanje ostaće zabeleženi kao njeni slabiji delovi.\nRešenja kojim bi se u budućnosti izbegli neželjeni efekti ovog u suštini neodgovornog ponašanja političara su mnoga – od poboljšanja rada tehničkih službi u RIKu, preko znatno bolje obuke partijskih ljudi u sastavu biračkih odbora na terenu, pa sve do onoga što je i najjednostavnije – stvaranje političke klime u kojoj bi se lideri uzdržavali od ovakvih nesuvislih i nesvrsishodnih partijskih licitacija izbornim rezultatima, sve dok ih ne objave nadležne institucije i proverene agencije koje rade na pouzdanim uzorcima.\nAleksandar Vučić izbori2016 SNS


"Sestre to rade najbolje" - RWFund Dev\nPonedeljak 9. jun, od 20:00 do ponoći ☺ – Zadruga Oktobar, Strahinjića Bana 33, Beograd!\nDrage drugarice i drugari, veliki i mali, kao što znamo sreću čine male stvari. Tokom poplava koja se u Srbiji desila, mnogi ljudi su izgubili mnogo, mnogi su izgubili sve, ali veruju u život i idu dalje. Rekonstrukcija Ženski fond i BeFem, feministički kulturni centar, organizuju veče posvećeno solidarnosti, prijateljstvu, druženju i osmehu. Ponesite svoju otvorenost, spremnost da se čujemo i vedrinu da se razumemo.\nPonesite novac da pijete piće i da donirate u kutiju, a sav prilog ide za romsko naselje Veliki Crljeni u Lazarevcu gde je 21 porodica i neophodno je dosta hemije/asepsola/rukavica za ribanje/vlažnih maramica, pelena za decu. Novac koji sakupimo to veče ulažemo u neophodne stvari koje će Nada Đuričković predati i podeliti u naselju tako da svako dobije pomoć.\n“Sestre to rade najbolje” udruženo, predstavljaju žene koje su tokom poplava izveštavale sa bicikla, terena i iz raznih kriznih centara. Žene su prisutne svuda i žene znaju kuda!\nNaše specijalne gošće su:\nMarija Ratković, inicijatorka akcije //Bicikl na vodi\nČarna Radoičić, rediteljka // individualne humanitarne akcije\nNada Đuričković, romska aktivistkinja// Romski centar za žene i decu DAJE\nSestrinski DJ mixuju predstavnice ženskih grupa koje su tokom nepogoda, a i svih ovih godina životnih poplava i gubljenja razuma tu za vas:\nAutonomni ženski centar, Žene u crnom, Centar za ženske studije, Act Women, BeFem i Rekonstrukcija Ženski fond.\nVidimo se na večeri davanja onima kojima to sada najviše treba!!!\nCategories RWFund vesti, Sestre to rade najbolje Tags Act Women, akcija, aktivizam, Autonomni ženski centar, BeFem, Centar za ženske studije, doniraj, featured, feminizam, Rekonstrukcija Ženski fond, RWFund, Sestre to rade najbolje, Žene u crnom Post navigation


VIDEO: Novinarku u uživo programu prekinuo sin koji bi da se druži\nIzvor: Radio 021, 11.Okt.2019, 22:13\nKako deca mogu da "ulepšaju" ozbiljne svetske teme, pokazala je i reporterka MSNBC Kortni Kubi, čiji sin je ušao u studio, sa željom da se druži s mamom, dok je ona uživo govorila o turskoj intervenciji u Siriji.\nReporterka NBC izvinila se gledaocima uz osmeh i obaveštenje da su s njom na poslu i njena deca.\n"Ponekad se neočekivane 'poslednje vesti' dese dok izveštavate o 'poslednjim vestima'", >> Pročitaj celu vest na sajtu Radio 021 << objavio je NBC na tviteru, uz snimak neočekivanog gosta u studiju i haštag NBCmame.\nSlična situacija svojevremeno se desila i profesoru Robertu Keliju, koji se javio iz Južne Koreje i u živom programu za BBC analizirao situaciju u Severnoj Koreji. Tada su u sobu upala njegova deca, a potom se na kolenima ušunjala i supruga, pokušavajući da izvuče decu napolje.\n11.Okt.2019: Radio 021


NSinfo: Počinje izgradnja - raščišćavanjem stare lokacije na Mišeluku: Nova zgrada RTV 2019. godine\nPočinje izgradnja - raščišćavanjem stare lokacije na Mišeluku: Nova zgrada RTV 2019. godine\nMaketa nove zgrade Radio-televizije Vojvodine predstavljena je u holu Studija M\nnajavivši dugoočekivan početak izgradnje ovog objekta, u okviru svečanog obeležavanja 69. rođendana Javne medijske ustanove. Generalni direktor JMU RTV-a dr Miodrag Koprivica najavio je da će zgrada biti završena 2019. godine.\n- Pred vama je maketa nove zgrade RTV-a, koja je idejno rešenje Riste Dobrijevića i Dragoljuba Kujevića. Sada krećemo s raščišćavanjem stare lokacije na Mišeluku, a negde u maju bi počela izgradnja nove zgrade. Znači za dve do dve i po godine će naše kolege imati optimalne uslove rada u jednom novom objektu - najavio je dr Miodrag Koprivica i pozvao građane da pogledaju maketu „njihove zgrade” koja će biti izložena u Studiju M.\n- Vlada Republike Srbije upravo je predložila u budžetu za ovu godinu 400 miliona dinara za prvu fazu ovog projekta, a to očekujemo i od Pokrajinske vlade. Sada sa stopostotnom sigurnošću mogu da kažem da ćemo za dve godine ući u novi objekat. Vlada i grad Novi Sad su prepoznali ovu potrebu i zajedničkim naporom je ostvaruju - napomenuo je dr Koprivica, dodajući da su se u toku ovih sedam decenija menjali ljudi, tehnike, statusi ove ustanove, pa i države, ali je Radio-televizija Vojvodine opstajala oko misije da informiše, zabavi i edukuje građane Vojvodine, te da proizvodi program na 7 medijskih platformi i na 13 jezika.\nRazvoj RTV-a, kako napominje dr Miodrag Koprivica, prekinut je 1999. godine na dan bombardovanja NATO avijacije, kada su izgubili 23.000 kvadrata poslovnog i studijskog prostora. Nova zgrada će biti izgrađena na staroj lokaciji na Mišeluku, imaće 17.530 kvadratnih metara, sa pet televizijskih i šest radijskih multifunkcionalnih studija. Osim toga, imaće i sve potrebnee tehničko-tehnološke prateće prostore.\n... ap vojvodina, kamenički park, Novi Sad, radovi


od strane Sandra Vlatkovic | avg 24, 2018 | Aktivne mere zapošljavanja, Knjaževac\nKnjaževac: Nezaposlenost je jedan od najvećih problema mladih,navode u Centru za obuku i radno angažovanje u Knjaževcu. Podticanje aktivizma i angažovanja su važni za njihov bolji položaj u društvu, ali je suštinski problem radno osposobljavanje, obučavanje i konačno zapošljavanje mladih. Direktor Centra Bojan Radosavljević kaže da se zbog toga se ušlo u realizaciju programa ”Znanjem do posla”\n”Iskustva razvijenih zapadnih zemalja koristimo da bismo rešili problem nezaposlenosti mladih”, kažu u Centru za obuku i radno angažovanje mladih u Knjaževcu.\n”U poslednje dve godine, sa dobijanjem zanačajnije podrške međunarodnih organizacija, posebno Švajcarske razvojne agencije, ušli smo u studioznije rešavanje ovog problema na način da koristimo pozitivna i dobra iskustva, koja zemlje Zapadne Evrope imaju u rešavanju problema nezaposlenosti mladih.”\nProtekle godine, zahvaljujući programu ”Znanjem do posla”, zaposlenje je u nekoliko knjaževačkih firmi pronašlo dvadesetak devojaka i mladića. Svi oni prošli su program obuke na radnom mestu, stekavši veštine i znanja, potrebna određenim kompanijama.\nProjekat ”Znanjem do posla” sprovodi se kroz nekoliko manjih programa. Jedan od njih je obuka radnom mestu, zahvaljujući kojoj je u knjaževačkim firmama posao dobilo dvadesetak mladih ljudi.\n”Program obuke na radnom mestu je jedan od najučinkovitijih i najefektnijih. On podrazumeva saradnju sa lokalnim privrednim subjektima, sa kojima smo pronašli zajednički interes- naša socijalna misija je povećanje zapošljivosti mladih, a njihov zapošljavanje kvalitetne radne snage”, kaže Radosavljević\n”Ovo nije novina u našoj državi, to se nalazi se u nastavnim planovima svih škola u Srbiji, ali škole rade onoliko koliko mogu. U Švajcarskoj su karijerni centri veoma bitni i takva vrsta obrazovnog mentorstva postoji tokom čitvog školovanja. Deca se, u skladu da sposobnostima i interesovanjima usmeravaju da izaberu pravo zanimanje. To je i naša ideja”, kaže direktor Centra\nProgram ”Znanjem do posla” zasniva se na švajcarskom sistemu upravljanja tržištem rada, prilagođenom posebnostima naše zemlje i svake opštine pojedinačno. Program se finansira sredstvima Švajcarske razvojne agencije, a na osnovu bilateralnog sporazuma ove zemlje i Srbije. Iskustva, stečena u njegovoj realizaciji treba da pomognu Ministarstvu prosvete da izvrši reformu obrazovanja.


RTCG - Radio Televizija Crne Gore - Nacionalni javni servis :: Politika :: Potpisana Deklaracija o završetku integracije u NATO\nU PODGORICI 23. 07. 2019. 12:56 >> 20:14 16\nPotpisana Deklaracija o završetku integracije u NATO\nKomandant NATO savezničke Komande za transformaciju general Andre Lanata i načelnik Generalštaba Vojske Crne Gore brigadni general Dragutin Dakić potpisali su danas u Podgorici Deklaraciju o završetku procesa integracije Crne Gore u NATO.\nDvije godine nakon što je postala 29. članica NATO-a, Crna Gora je uspješno završila proces integracije u Alijansu, prenosi Agencija Anadolija.\nZvanični predstavnici NATO-a čestitali su danas Crnoj Gori na ostvarenom uspjehu u proteklom periodu i ponovili da su vrata NATO-a otvorena za nove članice. S druge strane, iz crnogorske vojske je poručeno da je prethodni period iskorišten za dodatno opremanje i modernizaciju vojske.\nNačelnik Generalštaba Vojske Crne Gore Dragutin Dakić kazao je da je članstvom u NATO ostvaren jedan od dva ključna prioriteta Crne Gore u vanjskoj politici.\n"Značajno smo modernizovali odbrambeni sektor i to nas je preporučilo da prije dvije godine postanemo 29. članica NATO-a. Crna Gora je ispunila sve obaveze i ciljeve koji su bili postavljeni. Među prvim obavezama koje smo realizovali bilo je regulisanje zakonske regulative, naš parlament je usvojio značajan broj NATO sporazuma. U toku je reforma vojske, opremanje i modernizacija kao i naš doprinos kolektivnoj bezbjednosti", kazao je Dakić.\nKomandant NATO savezničke Komande za transformaciju, general Andre Lanata čestitao je Crnoj Gori na uspjehu. Podvukao je da je uspjeh koji je Crna Gora ostvarila za prethodne dvije godine uspjeh i za Alijansu.\n"Uradili ste sjajan posao tokom pripreme vaše države za članstvo, ali i tokom faze pristupanja i faze integracije. Putem pristupanja Crne Gore i putem finalizovanja integracije, NATO je pokazao koliko je privlačan kao zajednica koja je voljna da brani zajedničke vrijednosti i principe. NATO proširenje pokazalo se kao efikasan mehanizam za očuvanje stabilnosti i bezbjednosti. Zahvalni smo Crnoj Gori koja pruža doprinos u očuvanju bezbjednosti i stabilnosti u jugoistočnoj Evropi. Vjerujemo da će vaše članstvo u NATO ohrabriti druge države da krenu NATO stazom", kazao je Lanata.\nPotpisivanju Deklaracije u Vili Gorica prisustvovali su premijer Crne Gore Duško Marković, potpredsjednik Vlade Zoran Pažin, ministri vanjskih poslova, odbrane, unutrašnjih poslova, finansija, javne uprave, kao i čelni ljudi Uprave policije i Agencije za nacionalnu bezbjednost.\nDuško Marković Crna Gora - NATO Dragutin Dakić Andre Lanata


RTCG - Radio Televizija Crne Gore - Nacionalni javni servis :: Politika :: Evopa bez Z. Balkana nije kompletna\nPOLJSKA UVIJEK ZA ŠIRENJE EU 30. 06. 2019. 19:57 >> 20:05 1\nPOLJSKA UVIJEK ZA ŠIRENJE EU\nEvropa bez Zapadnog Balkana nije kompletna, poručio je Koordinator predstojećeg Samita EU-Zapadni Balkan Vjeslav Tarka. Za TVCG ističe da je Poljska uvijek bila za širenje EU, te da će glavne teme Samita u Poznanju, 4. i 5. jula, koji se održava u okviru Berlinskog procesa, biti ekonomija, povezivanje, civilno društvo, kultura i bezbjednost.\nGlavni cilj berlinskog procesa je da se nastavi proces proširenja, da se pošalju pozitivni impulsi kojim će EU dokazati da je i dalje zainteresovana za region Zapadnog Balkana, kazao je za TVCG Šimon Šinkovski vel Sek, državni sekretar u Ministarstvu vanjskih poslova Poljske.\n"Mislim da diskusije o mogućem proširenju ne bi bile moguće bez ovog procesa. Berlinski proces je politička priča i glavni njegov cilj je da se pokaže interes zemalja Unije da proces proširenja ide naprijed", kazao je Vel Sek.\nPredstojeći samit je i prilika za zemlju domaćina Poljsku da sa sudionicima podijeli vlastita iskustva kada je riječ o evropskim integracijama.\n"Mi imamo naša iskustva i mi smo uvijek bili za širenje EU, kao Poljaci i kao Poljska s našim iskustvima. Za nas Evropa bez Zapadnog Balkana nije kompletna", kazao je koordinator Samita u Poznanju ambasador Vjeslav Tarka.\nTarka ističe da je od primarne važnosti i podsticanje saradnje u regionu Zapadog Balkana. Samitu će tako, na panelima u posebnom dijelu Kongresnog centra, svoj doprinos dati i brojni predstavnici civilnog društa, ekonomisti, kao i mladi iz regiona.\n"I zato ćemo razgovarati o različitim temama i o budućnosti, i o mladim ljudima, o korupciji, integraciji manjina, ali isto tako biće biznis forum, znači b2b razgovori i biće isto tako i Privredne komore, teme ekonomske saradnje u regionu", kazao je Tarka.\nKako u organizacionom odboru Samita ističu, Berlinski proces nije alternativa proširenju, ali je komplementaran politici Evropske komisije i doprinosi evropskom putu zemalja Zapadnog Balkana.\n"Smatramo da je politika proširenja najbolje i najefektnije oruđe koje EU posjeduje kada je Zapadni Balkan u pitanju, a sa ciljem da ih podstakne da primjene reforme. A efektivnost politike EU zavisi od kredibiliteta perspektive članstva", kazala je Marta Špala iz Centra za Istočne studije.\nSkup će se zasnivati na biletaralnim temama, sa istovremenim fokusom na budućnost Evrope i perspektive u svjetlu mogućih evropskih promjena i njihovom mogućem uticaju na procese.\nŠesti godišnji samit u okviru Berlinskog procesa koji će biti održan u poljskom gradu Poznanju, zakazan je za 4. i 5. jul.\nCG - EU EU - Zapadni Balkan


ŠTA PIŠE U NOVOM IZVEŠTAJU GUTEREŠA O KOSOVU? - TVS\nŠTA PIŠE U NOVOM IZVEŠTAJU GUTEREŠA O KOSOVU?\nGeneralni sekretar UN Antonio Gutereš izrazio je zabrinutost zbog prepreka koje ometaju napredak u dijalogu Beograda i Prištine.\nOn je izrazio zabrinutost zbog ometanja sprovođenje dogovora iz dijaloga, kao i zbog porasta nacionalizma.\nU novom tromesečnom izveštaju o Unmiku koji će Savet bezbednosti UN razmatrati u utorak, Gutereš je naveo da je dijalog Beograda i Prištine u kojem posreduje Evropska unija "najbolji dostupan mehanizam za mirno razrešenje razlika u korist obe strane".\n"Dok su lideri i u Prištini i Beogradu ponovo potvrdili svoju posvećenost nastavku dijaloga, specifični koraci za napredovanje su postali ređi. Napredak, za obe strane, može biti postignut samo mirnim sredstvima i bez obzira na izborne cikluse i dnevnu politiku, nadam se da ćemo uskoro imati dosledniji i trajniji napredak", naveo je Gutereš.\nOn je naveo da je praktično sprovođenje dogovora iz dijaloga u razmatranom periodu od 16. janura do 15. aprila bilo "ekstremno sporo".\n"Nije preduzet nijedan konkretan korak ka uspostavljanju Asocijacije/Zajednice opština sa srpskom većinom na Kosovu, dok su koraci ka završetku integracije pravosuđa na severu Kosova odloženi", navodi se u izveštaju.\nGutereš je ocenio da je "porast etničko-nacionalističkih osećanja razlog za ozbiljnu zabrinutost", dodajući da postupci koji podstiču etničke podele ne doprinose poboljšanju života ljudi i stabilnosti u regionu.\nKao jedan od problema, Gutereš je naveo da se proces mirnog povratka suočava s otporom na lokalnom nivou i pozvao sve političke lidere da rade na smanjenju otpora, dodajući da neki zvaničnici nastavljaju neodgovorno ponašanje potpirivanjem neosnovanih glasina o umešanosti povratnika u zločine tokom sukoba.\nGeneralni sekretar UN je naveo da je i dalje nepoznata sudbina nestalih osoba, što je "humanitarni prioritet koji zahteva odlučnost političkog liderstva s obe strane kako bi se dali odgovori porodicama koje predugo čekaju".\nKao prvi na listi događaja koji su obeležili prethodni period, u izveštaju se navodi pokušaj kosovskog predsednika Hašima Tačija da se Kosovske bezbednosne snage transformišu u oružane snage promenom zakona a ne ustava, što je izazvalo kontroverzu i snažno protivljenje kosovskih Srba, Beograda i međunarodne zajednice, posebno SAD i NATO.\nU izveštaju se navodi i da je Daut Haradinaj, poslanik opozicione Alijanse za budućnost Kosova, zapretio ratom i "etnički čistim Kosovom" ako njegov brat Ramuš, koji je bio u pritvoru u Francuskoj, bude izručen Srbiji, što je naišlo na snažnu osudu međunarodne zajednice i predsednika Kosova.\nNavodi se da su krajem marta članovi Građanske inicijative Srpska lista nastavili učešće u kosovskoj skupštini i vladi, završivši petomesečni bojkot koji je počeo posle usvajanja zakona o Trepči u kosovskoj skupštini.\nGutereš je naveo da je ohrabren time što su kosovski Srbi mogli da učestvuju na srpskim predsedničkim izborima bez ometanja ili incidenata na dan glasanja.\nNa sednici Saveta bezbednosti UN u utorak Srbiju će predstavljati ministarka pravde Nela Kuburović koja će, kako se očekuje, govoriti i o izjavi bivšeg šefa verifikacione komisije OEBS-a na Kosovu Vilijama Vokera da radi na projektu ujedinjenja Albanaca, na Kosovu, u Albaniji i u dijaspori.


Kako navodi jedan od najupućenijih novinara NBA lige Entoni Dejvis je novi centar u "gradu anđela". Dosadašnjeg košarkaša Pelikansa će u Nju Orleansu zameniti Lonzo Bol, Brendon Ingram i Džoš Hart odmah, dok će tri pika iz prve runde takođe uskoro stići na naplatu "pelikanima".\nPosebno je zanimljivo da bi "kapitalca" ovaj tim mogao da upeca već za četiri dana kada je na programu NBA Draft, a na kome su do nedelje Lejkersi imali četvrtog pika.\nO ovom trejdu se dugo šuškalo i ranije, a govorilo se da je upravo zbog čovek koji ima raspon ruku od 226 centimetra Lebron Džejms odlučio da trejduje pola ekipe. Ovo je dovelo do raskola u timu, pa je po nezvaničnim informacijama atmosfera bila uništena. Iako je pre manje od šest meseci transferi stopiran zbog toga što su se informacije pojavile u javnosti sada je do njega došlo.\nPo mnogim je Dejvis najbolji centar NBA lige, a prethodne sezone je beležio 25,9 poena i 12 skokova, te 3,9 asistencije. I to sve za prosečno 30 minuta na parketu, popularni "Obrva" je jedna od najvećih ofanzivnih snaga lige, pa bi uz podršku Lebrona mogao da vrati Lejkerse gde i pripada druga najuspešnija franšiza u istoriji.\nTUŽNE VESTI ZA KOŠARKU "Durant nikada više NEĆE BITI ISTI!"\nOvo će bez svake sumnje potpuno izmeniti ligu, ali i poremetiti odnos snaga u Zapadnoj konferenciji. Lejkersi koji u sezoni za nama nisu uspeli da izbore ni plej-of sada postaju jedni od kandidata za vrh konferencije. Ovo je verovatno samo početak rekonstrukcije slavne franšize, pa se očekuje dolazak još nekoliko veterana koji bi dodatno osnažili tim.


RTCG - Radio Televizija Crne Gore - Nacionalni javni servis :: Region :: Vučić će uskoro posjetiti Sarajevo\n03. 12. 2021. 15:54 >> 15:55 3\nVučić će uskoro posjetiti Sarajevo\nLider Stranke demokratske akcije (SDA) Bakir Izetbegović najavio je da će predsjednik Srbije Aleksandar Vučić uskoro doći u Sarajevo.\n"Vučić je ponudio da dođe u Sarajevo i vjerovatno će doći. Prije desetak dana smo razmijenili poruke i on će ponuditi neke termine kada bi mogao doći", kazao je Izetbegović za za Televiziju Federacije BiH (FTV).\nOn je kazao da je "Vučić dobrodošao u Sarajevo".\n"Što se mene tiče, možemo se naći i negdje na sredini puta. Razgovarati treba", kazao je Izetbegović.\nLider SDA je Bakir Izetbegović je krajem oktobra prvo rekao da je spreman da ode na razgovor s Vučićem u Beogradu, navodeći da mu zbog toga "neće pasti kruna s glave".\nPar dana kasnije se predomislio i rekao da u Beograd najvjerovatnije neće otići, ali da će sigurno razgovarati sa svima, uključujući i Vučića.\nPredsjednik Srbije Aleksandar Vučić je prethodno nagovijestio da bi se sa Izetbegovićem mogao sastati u Beogradu, odnosno uputio je neformalni poziv, navodeći da bi tema razgovora bila politička kriza u BiH.\nAleksandar Vučić BiH\n"Sačuvaćemo mir, nikome nije do rata"\nVulin: Zvicer na čelu grupe koja je spremala ubistvo Vučića\nNe postoji bolji kandidat za predsjednika od Vučića


Hoće li ministrima, zastupnicima… u FBiH biti povećane plate zahvaljujući sindikatu? – Gluporije\nHoće li ministrima, zastupnicima… u FBiH biti povećane plate zahvaljujući sindikatu?\nSedam osoba poginulo u slijetanju automobila sa tablicama Srbije\nOsnovica za platu definisana je Zakonom i odnosi se na sve kojima se ona isplaćuje iz budžeta FBiH.\nMogu li se Marinko Čavara, Melika Mahmutbegović, Milan Dunović, Fadil Novalić, Mirsad Zaimović, Mladen Bošković, Tomislav Martinović i Aljoša Čampara nadati da će im s početkom naredne godine biti bovećana plata za oko 350 maraka?\nNedavno je najavljeno kako bi od naredne godine mogla biti povećana plata državnim službenicima i namještenicima na nivou FBiH. Međutim, prema riječima Samira Kurtovića, predsjednika Samostalnog sindikata državnih službenika i namještenika FBiH, još nisu ni počeli pregovori između Vlade i sindikata o ovom pitanju.\n– Mi smo zatražili od Vlade razgovore o usklađivanju osnovica na platu, predloživši povećanje osnovice za 10 posto, odnosno sa sadašnjih 330 na 365 KM. Već nekoliko godina nije bilo usklađivanja osnovice sa porastom troškova života, iako je to zakonska obaveza. Da bi naš zahtjev bio ispunjen, pregovori sa Vladom moraju biti završeni prije izrade nacrta budžeta za narednu godinu, kako bi se u budžetu moglo planirati to izdvajanje, kazao nam je Kurtović.


Energyobserver - DANAS.RS / ŠTA ĆE ANGELA MERKEL PORUČITI SRBIJI? / MARIJA STOJANOVIĆ\nDANAS.RS / ŠTA ĆE ANGELA MERKEL PORUČITI SRBIJI? / MARIJA STOJANOVIĆ\nOdluka nemačke kancelarke da dođe na Zapadni Balkan na samom kraju svog mandata, odnosno uoči odlaska u “političku penziju”, pokazuje da je ona pridavala veliki značaj ovom regionu, naročito u proteklih pola decenije. To ocenjuju za Danas stručnjaci za spoljnopolitička pitanja, komentarišući sutrašnju zvaničnu posetu Angele Merkel Beogradu i činjenicu da će ona u utorak u Tirani razgovarati sa premijerima balkanskih država. Kako ističu naši sagovornici, ne treba očekivati da će Merkel u navedenim prilikama sagovornicima i javnosti preneti “neke potpuno nove poruke”, budući da se povlači “sa scene”, ali će verovatno insistirati na očuvanju svog “nasleđa”, poput Berlinskog procesa. Prema mišljenju Johane Dajmel, nezavisne nemačke analitičarke za Zapadni Balkan i jugoistočnu Evropu, “bez sumnje” je važno to što Angela Merkel posećuje ovaj region nakon što je provela 16 godina na čelu vlade i samo nekoliko dana pre parlamentarnih izbora u Nemačkoj (građani Nemačke glasaće 26. septembra, prim. nov.). – Simbolični gestovi govore mnogo. To je dokaz političkog interesovanja Angele Merkel kao i njene lične posvećenosti državama Zapadnog Balkana, čiju pripadnost Evropi ona ne dovodi u pitanje, i za čije pristupanje Evropskoj uniji se zalaže. Mora se priznati da je deo njene balkanske politike i to što smo svedoci stabilokratija umesto demokratija, a te stabilokratije su u međuvremenu postale još autoritarnije. Njena politika “neosvrtanja” (na kršenje demokratije) nije uvek bila delotvorna. Ali, ako Merkel nazivaju “majka nacije” u našoj državi, ona bi, takođe, mogla da bude nazvana “tetka Balkana”. Ona je pozivala u posete političare iznova i iznova, delila im “packe” kada je bilo potrebno i davala jasne najave, poput njenog odlučnog “ne” prekrajanju granica. Kada god je to bilo moguće, lično se angažovala, recimo, u dijalogu između Srbije i Kosova, a izdejstvovala je i da nemački Bundestag na kraju da “zeleno svetlo” za početak pregovora o pristupanju Albanije EU, ističe naša sagovornica. Dajmel dodaje da je i Berlinski proces pokrenut na njenu inicijativu, “i to su samo neke od stvari” za koje se Merkel zalagala. – Snažno pozdravljam činjenicu da će se Merkel takođe susresti sa predstavnicima civilnog društva. Mislim da će se među glavnim tačkama njenih dvojnih sastanaka naći poruka da je apsolutno neophodno da ove države usmere svoje napore u pravcu dobijanja članstva u EU, uprkos činjenici da je proširenje Unije doživelo ozbiljan udarac jer je Bugarska blokirala Severnu Makedoniju, kao i Albaniju, čime je ono dodatno izgubilo kredibilitet. Nadajmo se da će Merkel jasno reći da se protivi “bujanju” nacionalističke retorike u Srbiji, kao i ksenofobičnim i antimuslimanskim tendencijama koje se “pomaljaju” putem partnerstva Orbana (Viktor Orban, mađarski premijer, prim. nov.) i Srbije, osmišljenog radi ”obnove centralne Evrope” nakon izbijanja krize u Avganistanu. I nadam se da će se ona osvrnuti na situaciju u Poljskoj, gde se prvi put postavlja ozbiljno pitanje da li će zvanični Brisel nastaviti da daje\nsredstva iz fondova EU zbog kršenja nezavisnosti pravosuđa u toj državi, ukazuje Dajmel.\nNemačka analitičarka naglašava da je Zapadnom Balkanu potrebno zajedničko regionalno tržište, “jer se ovaj region oslanja na podršku članica EU, i može da očekuje važnu finansijsku pomoć kako bi se izborio sa socioekonomskim posledicama kovid pandemije”.\n– Stoga, bilo bi “fatalno” ako bi vlade u ovom regionu ugrozile svoju solidarnost geopolitičkim “flertovanjem” sa Rusijom i Kinom, čime bi se stvorile tenzije u međudržavnim odnosima, a demokratija, sloboda medija i pravosuđe, dodatno degradirali. Nadam se da će Angela Merkel ponovo to snažno i nedvosmisleno staviti do znanja sagovornicima na Zapadnom Balkanu, zaključuje Johana Dajmel.\nGovoreći o “oproštaju” nemačke kancelarke sa našim regionom, Timoti Les, britanski stručnjak za Zapadni Balkan i saradnik istraživačko-analitičkog centra Demostat sa Univerziteta Kembridž, poručuje za Danas da ne očekuje da će ona “nešto značajno najaviti”.\n– Merkel se povlači iz politike i istraživanja javnog mnjenja pokazuju da će njena Hrišćansko-demokratska unija (CDU) izgubiti na izborima od Socijaldemokratske partije (SDP). Dakle, ona nije u poziciji da najavljuje bilo šta kada je reč o politici Nemačke prema Srbiji ili prema Balkanu. Umesto toga, mislim da će Merkel iskoristiti ovu posetu da pokuša da “osigura” svoja različita “zaveštanja” na Balkanu. Glavno od njih jeste Berlinski proces, pa očekujem da će ona pričati o značaju regionalne saradnje – o carinskoj uniji koju predlaže EU, kao i o paralelnoj inicijativi “Otvoreni Balkan”. Ona će, takođe, verovatno ohrabriti Srbiju da nastavi pregovore sa Kosovom, koji se vodi uz posredovanje EU, smatra Les.\nLes konstatuje da bi “jedno potencijalno iznenađenje bilo” kada bi se Merkel i u Beogradu “javno založila za prijem Srbije i ostatka Balkana u EU, kao što to čini u proteklih nekoliko sedmica u svojoj državi”.\n– To njeno zalaganje dolazi nakon što je godinama bila prilično dvosmislena prema pitanju proširenja, što je bilo izazvano protivljenjem nemačke javnosti i Francuske. Sada kada napušta politiku Merkel slobodno može da iskaže svoje sopstvene mišljenje, a stiče se utisak da ono glasi da je članstvo u EU optimalni ishod za Balkan, napominje Timoti Les.\nSvečani doček na aerodromu, razgovori u Palati Srbija\nNemačku kancelarku će sutra na aerodromu “Nikola Tesla” dočekati predsednik Srbije Aleksandar Vučić koji je pre nekoliko dana izjavio da je njen dolazak “velika čast za Srbiju i prilika da joj se izrazi zahvalnost za sve što je tokom dugog i uspešnog mandata uradila za Srbiju i region”. Sledi svečani doček uz najviše državne počasti ispred Palate Srbija. Posle razgovora sa Vučićem u Palati Srbija predviđena je njihova zajednička konferencija za medije. Prema našim saznanjima, Merkel bi u Beogradu istoga dana trebalo da se sretne i sa “predstavnicima civilnog društva sa celog Balkana”. Takvi razgovori sa nevladinim sektorom deo su njene već ustaljene prakse.


11. rođendan Gradskog kulturnog centra Užice - OGLASNA TABLA\n11. rođendan Gradskog kulturnog centra Užice\n9 јуна, 2021 039\nSkromnom svečanošću i u skladu sa aktuelnim epidemijskim merama Gradski kulturni centar Užice obeležio jedanaest godina postojanja i rada.\nIako nastala na inicijativu mladih ova najmlađa ustanova kulture u našem gradu, danas je mesto gde dolaze sugrađani svih generacija. Brojne izložbe, koncerti, manifestacije obeležili su prethodnu deceniju, a Gradski kulturni centar i u teškom vremenu kovida 19 imao je značajnu ulogu.\n“Naredbom Kriznog štaba GKC je 22. januara pretvoren u punkt za vakcinaciju. Umesto na koncerte građani su kod nas dolazili po vakcine, bili smo prinuđeni da ne radimo, ali smo opet bili na važnom poslu “, istakla je direktorka Gradskog kulturnog centra Jelena Vasović uz podsećanje da je i deo zaposlenih pružao podršku Domu zdravlja, Crvenom krstu i sugrađanima.\nMiloš Milojević, programski direktor GKC-a izrazio je zadovoljstvo odlukom Kriznog štaba da se ponovo događaji mogu organizovati u bašti Gradskog kulturnog centra i najavio naredne aktivnosti.\n“U junu, 25-og imaćemo priliku da ugostimo “Mostar Sevdah Reunion “, a 27. juna počinje kulturno leto na Trgu partizana. Užičko kulturno leto otvoriće JU grupa koja je prošle godine obeležila pola veka postojanja i sviraće za Užičane na Gradskom trgu 27. juna – najavio je Milojević.\nU Gradskom kulturnom centru nadaju se da će tokom leta uspeti da realizuju 16. ili 17. jula koncert Nine Badrić i nešto kasnije koncert violiniste Lajka Feliksa, zatim nastup Rambo Amadeusa, smotru narodnog stvaralaštva u Ravnima i druge programe.\nPovodom 11. rođendana sinoć je u bašti GKC-a priređen besplatni koncert orkestra “Stari grad” u kome su Užičani zaista uživali. I oni se nadaju da će u narednom periodu moći da se vrate stvarima koje vole, a jedna od njih sigurno su događaju koje godinama unazad za sve generacije priređuje Gradski kulturni centar Užice.\nVelika potražnja za malinom, otkupna cena raste\nSramna presuda za ceo srpski narod!


Američki predsednik Donald Tramp pokrenuo je trgovinske mere protiv Kine, uz obrazloženje da je deficit SAD u trgovini sa Kinom "van kontrole" i da iznosi 504 milijarde dolara, optuživši istovremeno Peking za krađu intelektualne svojine.\n"To je najveći deficit koji je imala bilo koja zemlja u istoriji našeg sveta. To je van kontrole", rekao je Tramp uoči potpisivanja memoranduma, a prenosi agencija Rojters.\nAmerički predsednik Donald Tramp će uvesti "kaznene mere" za uvoz robe iz Kine, vrednosti 50 milijardi dolara, optužujući Kinu za "nelojalnu konkurenciju" i krađu intelektualne svojine, naveli su zvaničnici Bele kuće.\nJedan od njih je rekao da će, na osnovu procene štete od takve kineske prakse, cilj biti "oko 50 milijardi dolara za kompenzaciju kineske dobiti koja potiče od nefer trgovinske prakse".\nPredsednik će "zadužiti predstavnika Službe za trgovinu da objavi listu proizvoda i taksi koje želi da uvede u roku od 15 dana od potpisivanja memoranduma", rekao je direktor Ekonomskog saveta Everet Ajzenštat.


Evropska unija je veliki partner Srbije u oblasti zdravlja – Donacija ambulantnih vozila, mobilnih respiratora i zaštitne opreme u vrednosti od 900.000 evra | Pirot Info\nNaslovna LOKALNA SAMOUPRAVA Pirot Evropska unija je veliki partner Srbije u oblasti zdravlja – Donacija ambulantnih...\nBeograd, 20. novembar 2020. – Šef Delegacije Evropske unije (EU) u Srbiji, Nj.E. ambasador Sem Fabrici, uručio je danas deo donacije Evropske unije namenjene zdravstvenom sistemu Republike Srbije u vrednosti od 900 hiljada evra. Pet vozila namenjenih zdravstvenom sistemu, opremljenih mobilnim respiratorima i setovima visoko zaštitne opreme, predati su direktoru Gradskog Zavoda za hitnu medicinsku pomoć Grada Beograda, dr Goranu Čolakoviću i direktorki Instituta za javno zdravlje Srbije „Dr Milan Jovanović Batut“, dr Verici Jovanović.\n„Od izbijanja pandemije COVID-19, EU blisko sarađuje sa Srbijom na ublažavanju zdravstvenog i ekonomskog uticaja ove krize. Nakon 7 miliona evra izdvojenih za letove kojima je dopremljeno 720 tona medicinske pomoći koju je nabavila Vlada Srbije, kao i donacije neophodne medicinske opreme vredne 5 miliona evra, EU je u julu ove godine angažovala 200 medicinskih radnika kako bi ojačala kapacitete zdravstvenog sistema u Srbiji do kraja godine. Sada kada se suočavamo sa novim talasom pandemije COVID-19, koji predstavlja ogroman pritisak za zdravstveni sistem i njegove kapacitete, ova donacija je još jedan signal podrške i solidarnosti u teškim vremenima koji Evropa šalje Srbiji,“ istakao je ambasador Fabrici.\n„Sa ovih 12 potpuno opremljenih ambulantnih vozila pomažemo da medicinske službe u Srbiji budu spremnije da zbrinu hitne slučajeve u kriznim situacijama. Ranije ove godine odali smo počast hrabrim srpskim radnicima koji su na prvoj liniji odbrane od epidemije COVID-19, kampanjom „Oni su heroji“. Ova donacija je ujedno i posveta tim herojima u Srbiji“, naglasio je ambasador Fabrici.\nPrethodni tekstVremeplov: Na današnji dan pre pet godina počeo sa radom moderan Zatvoreni bazen u Pirotu\nSledeći tekstVeliki evropski lanac prodavnica PEPCO zapošljava u Pirotu!


Nagrađeni najbolji projekti mladih u 2012.godini\nKomisija za mlade Skupštine BPK Goražde\nKomisija za mlade Skupštine Bosansko-podrinjskog kantona Goražde upriličila je danas dodjelu priznanja i nagrada za najbolje projekte mladih na prostoru našeg kantona realizovane u 2012.godini. Projekti koji su ocijenjeni kao najbolji djelo su privrednog subjekta „Prevent“, Udruženja mladih „KUM“ i predstavnika Asocijacije srednjoškolaca BiH sa prostora našeg kantona Eda Kanlića.\nKada je riječ o projektu privrednog subjekta „Prevent“, Aida Herak, predstavnica ove firme je na današnjoj dodjeli priznanja istaknula da je u ovoj firmi, koja upošljava 1.100 radnika, oko 600 radnika starosne dobi do 35 godina.\nBitno je da to nisu samo mladi sa prostora Bosansko-podrinjskog kantona Goražde, već iz cijele regije- naglasila je Aida Herak.\nJedan od projekata koji se izdvaja od svih je i projekat mladih Udruženja „KUM“. Oni su u prošloj godini osnovali Teatar mladih koji je imao prvu predstavu, a osnivači su i festivala „Elza Fest“ na kojem učešće uzme veliki broj mladih ljudi. Prema riječima predsjednika ovog Udruženja Armana Bešlije, oni će ovogodišnju nagradu dati u dobrotvorne svrhe.\n– „Kulturno udruženje mladih“ ove godine odlučilo je da nagradu koju će dobiti od BPK Goražde u iznosu od 500 KM pokloni u dobrotvorne svrhe našem sugrađaninu Samiru Mehiću, koji se već duže vrijeme liječi od bolesti, jer on je mlad, a i mi smo, tako da mi želimo da podstičemo solidarnost-istaknuo je danas predsjednik Udruženja mladih“KUM“ Arman Bešlija.\nPredsjednik Asocijacije srednjoškolaca BiH Edo Kanlić predstavlja naš kanton na području BiH kroz razne aktivnosti te kroz rad u Vijeću mladih opštine Goražde.\nKomisija za mlade Skupštine BPK Goražde nakon ceremonije dodjele priznanja upriličila je posjetu firmi „Prevent“ .


23-05-2019 18:32 Srbija Politika\nBivši nemački kancelar Gerhard Šreder izjavio je danas na konferenciji "World minds" da je po njegovom mišljenju, najlakše prvo primiti Srbiju u EU, pa onda rešavati pitanje Kosova.\nGerhard Šreder (Foto: Jutjub)\n– Po mom mišljenju, najlakše rešenje je primiti prvo Srbiju i EU, a onda razmatrati moguće rešenje Kosova. Da ne budem negativan, mislim da je Srbija na veoma dobrom putu. Kada je reč o ekonomskom delu, ispunjava sve uslove, a neke i iznad zadatih kriterijuma – rekao je Šreder tokom razgovora na simpozijumu sa srpskim predsednikom Aleksandrom Vučićem i direktorom “Ringiera” Markom Valderom.\nŠreder je ovo rekao u odgovoru na pitanje Valdera kako njemu izgleda pitanje Kosova, pošto “predsednik Vučić kaže da smo izgubljeni”. Vučić je rekao da smo “svi izgubljeni u vremenu i prostoru”, odgovarajući na pitanje Valdera gde smo trenutno kad je reč o Kosovu.\n– Reći ću vam iskreno, razgovarali smo o tome skoro pet sati i onda sam dobio poruku: Moramo da ubrzamo rešenje, da pojačamo napore da rešimo pitanje Kosova. Priština ne može da se konsoliduje bez Srbije, a mi ćemo uraditi najbolje što možemo da sačuvamo mir i stabilnost.\nŠešelj ponovo uzburkao javnost. Pogledajte OVDE šta je poručio Seržu Bramercu.


Naša rešenja kreirana su prema vašim potrebama, bilo da tražite posao ili ste poslodavac, da li vam je potreban 1 ili 1000 zaposlenih.\nPružamo podršku u privremenom i trajnom zapošljavanju u oblasti radnog prava i HR konsaltinga, kao i obračun zarada.\nCilj nam je da pomognemo našim klijentima da unaprede poslovanje, a kandidatima u razvoju karijere, povezujući prave ljude sa pravim kompanijama.\nHr usluge, obračun plata i usluge konsaltinga\nOutsourcing proces regrutacije\nZapošljavanje može biti vrlo stresan i dugotrajan proces. Workforce može biti pravi partner u razvoju vašeg poslovanja i pronalaženju pravih zaposlenih koji se uklapaju u vašu kompanijsku kulturu.\nNaši regruteri imaju višegodišnje iskustvo u oblasti ljudskih resursa, specijalizovani su za različite industrije i mogu vas podržati u selekciji pozicija od početnog do specijalističkog nivoa.\nUkoliko vam je potreban fleksibilan model zapošljavanja kojim ćete prevazići izazove nastale usled zabrane zapošljavanja ili prelaska sa privremenog na trajno zaposlenje, na pravom ste mestu. Naš HR tim biće na raspolaganju vašim zaposlenima kvalitetnom i fleksibilnom uslugom.\nKroz našu najnoviju HR platformu možete imati brz i jednostavan pristup različitim izveštajima i evaluacijama koje se odnose na vaše zaposlene.\nBilo da ste malo, srednje ili veliko preduzeće kome je neophodna HR administracija, pravna podrška, ili usluge obračuna zarada – možemo kreirati pravo rešenje za vas.\nNa vaš zahtev, naš tim stručnjaka sa višegodišnjim iskustvom nudi brza i fleksibilna rešenja u navedenim oblastima.\nUkoliko imate veliki obim zapošljavanja ili vam je potrebna podrška prilikom angažovanja velikog broja privremenih radnika, nudimo vam On-site rešenje. U okviru modela On-site menadžmenta možemo preuzeti različite obaveze i zadatke, biti podrška vama i vašim zaposlenima u različitim procesima na vašoj lokaciji.\nUsluga Outsourcing procesa regrutacije predstavlja partnerstvo između kompanije koja ima potrebe za regrutacijom, i kompanije koja nudi usluge regrutacije. Kao deo outsourcing-a poslovnih procesa možete preneti na naš celokupan ili deo vašeg procesa regrutacije i zapošljavanja, čime bi vaše HR odeljenje imalo pouzdanu podršku i dodatnu pomoć. Možemo koristiti našu metodologiju, alate i način izveštavanja, istovremeno poštujući vaše standarde u procesu regrutacije, što outsorcing proces regrutacije čini fleksibilnijim i efikasnijim.\nInternacionalna mobilnost obuhvata uslugu selekcije i relokaciju zaposlenih na druga tržišta, kao i administrativnu i logističku podršku tokom celokupnog procesa.\nPoznavanjem industrija i trendova na tržištu Workforce obezbeđuje vašoj organizaciji prave kandidate.


Na konferenciji za štampu predsednika Republike, čije reči su, stojeći iza njega i sa strane, nemo potvrđivali premijerka i ministar unutrašnjih poslova, najavljene su „sistemske, sveobuhvatne mere protiv kriminala i korupcije“. Međutim, na konferenciji u stvari nije bilo reči o merama za borbu protiv krivičnih dela korupcije, već o promeni visine zaprećenih kazni za ubistva, silovanja, teške krađe i nezakonitu proizvodnju narkotika, za povratnike kao i o uvođenju mogućnosti da se izrekne kazna doživotnog zatvora. Ova konferencija je inače održana nakon okončane sednice Saveta za nacionalnu bezbednost, što bi u ovom slučaju moglo da bude objašnjenje zašto je na temu borbe protiv kriminala govorio nenadležni državni funkcioner.\nPredsednik je čitao statističke podatke o osudama za teška krivična dela, prikazujući da su kod velikog broja njih kazne ublažene ispod zakonskog minimuma, što bi trebalo da bude jedan od razloga za najavljene izmene zakona. Da bi priča bila potpuna bilo bi smisleno predstaviti makar neko istraživanje koje empirijski dokazuje da se broj izvršenih ubistava, silovanja, teških krađa i teških krivičnih dela u vezi sa drogom značajno smanjuje kada se poveća prosečna dužina zatvorskih kazni. Kada je pak reč o najavi uvođenja doživotne robije za krivična dela gde se i sada dosuđuju dugogodišnje zatvorske kazne, to očigledno nema mnogo veze sa prevencijom kriminala, već sa uveravanjem građana da nepopravljivi prestupnik neće biti u prilici da ponovi zločin.\nVučić je najavio promene zakona, ali je ostalo nedorečeno u čemu je tačno problem koji treba da se reši. Naime, ako se smatra da sudije pogrešno primenjuju pravila o ublažavanju kazne ispod zakonskog minimuma, to može biti posledica prilagođavanja sudskoj praksi koja preširoko tumači razloge za ublažavanje ili pak korupcije u pojedinačnim slučajevima. Međutim, iako je opšta poruka poslata sa ove konferencije bila da sudije masovno greše u primeni zakona i da to čine u korist kriminalaca, Vučić je izneo i jednu očigledno protivrečnu tezu – da njih 99% dobro radi svoj posao.\nManje pažnje je dobila znatno krupnija novina i potencijalno korisnija novina najavljena na ovoj konferenciji za štampu – ograničenje roka za krivična suđenja na godinu dana. U tom kontekstu je pomenut i postupak zbog korupcije na kragujevačkom Pravnom fakultetu koji je ušao u drugu deceniju uz velike šanse da zastari. Ostalo je potpuno nejasno šta bi bila posledica ukoliko se rok probije – da li bi kriminalci bili automatski oslobođeni posle 12 meseci, da li bi postupajući sudija bio kažnjena ili bi nakon tog vremena prestala mogućnost izvođenja dokaza i rasprave (kao što u Skupštini posle isteka deset sati ne može više da se vodi rasprava po amandmanima, ma koliko ih bilo, već se mora odlučivati). Šta god da je u pitanju, teško je zamisliti rešenje koje bi bilo u skladu sa ostatkom pravnog sistema.\nNa kraju, ali najvažnije: ovo je još jedan slučaj da građani dobijaju najavu sprovođenja nekih mera državne politike, ali bez ikakve mogućnosti da provere da li su te najave istinite i bez mogućnosti da neko stručan, kome građani veruju, proceni da li će mere ostvariti ciljeve koje obećava politički vrh. Naime, Vučić je (ovaj put nepoznato da li kao predsednik države, čelnik Saveta za nacionalnu bezbednost ili kao šef partije koja ima većinu narodnih poslanika) u vezi sa tim rekao:\n„Dugo nam je trebalo da deo ovih mera pripremimo. Imaćete ih u potpunosti na uvid javnosti za dvadesetak dana, a u Narodnu skupštinu ćemo, videćemo da li ćemo da idemo kao većina narodnih poslanika ili kao Vlada, ja bih voleo kao Vlada, naravno mislim da je Ana tu, žena koja će da predloži ministrima i da donese odluku po tom pitanju, mi idemo sa ovakvim merama i biće to teška borba, jer sad će stručnjaci da krenu po raznim ambasadama i da pričaju o ljudskim pravima, kriminalci će da se ujedine ...“\nAko će mere biti pripremljene „za dvadesetak dana“, bilo bi bolje da sa promocijom sačekalo dok ne budu objavljeni nacrt izmena i dopuna Krivičnog zakonika i Zakonika o krivičnom postupku. Ostalo je upadljivo nejasno ko je mere do sada pripremao i ko će ih pripremati u narednih 20 dana pripremati. Naime, iz Vučićeve izjave je jasno da se predlog izmena ova dva zakona priprema van resornog Ministarstva pravde jer se pitanje predlagača posmatra isključivo kao tehničko – može da ih predloži Vlada, a ako neće, tu je većina narodnih poslanika koja će i da predloži i da usvoji zakone.\nKo god da bude predlagač, najavljeno je da će javnosti ove promene biti „date na uvid“. S druge strane, ono što nalaže Zakon o državnoj upravi jeste da o važnim izmenama zakona resorno ministartvo otvori javnu raspravu. Takva javna rasprava bi trebalo da ima za cilj da se nacrti zakona unapede, a ne da se zadovolji forma.